text: του Οργανισμού Απασχόλησης Εργατικού Δυναμικού (ΟΑΕΔ), με προκαθορισμένα τυπικά και ουσιαστικά κριτήρια εκτίμησης, στα οποία αντιστοιχεί ορισμένος αριθμός μορίων (άρθρο 4 του πιο πάνω νόμου). Ειδικότερα, στους υπόχρεους φορείς του δημόσιου τομέα, οι οποίοι υποχρεούνται, σύμφωνα με το άρθρο 2 παρ. 1.Β. του πιο πάνω νόμου, να προσλάβουν και να απασχολήσουν προστατευόμενα ΑΜΕΑ, συμπεριλαμβάνονται και οι ΔΕΥΑ (βλ. 772/2001 γνωμ. ΝΣΚ),σύμφωνα με το άρθρο 2 παρ. 8 περ. γ ́ του ιδίου νόμου. Σύμφωνα δε με το άρθρο 56 του Ν 4186/2013 (ΦΕΚ Α ́ 193, με ημερομηνία δημοσίευσης στις 17.9.2013), υπό τον τίτλο «Διεύρυνση προστασίας των ΑΜΕΑ», ορίζεται ότι: «Μετά το τέλος της παρ. 1 του άρθρου 11 Ν 3227/2004 (Α ́ 31) προστίθεται εδάφιο ως εξής: «Τα ʼτομα με Αναπηρίες που έχουν απασχοληθεί μέσα στο τελευταίο έτος πριν τη δημοσίευση του παρόντος σε επιχειρήσεις ή εκμεταλλεύσεις ή φορείς της παρ. 8 του άρθρου 2 του Ν 2643/1998 (Α ́ 220) με οποιαδήποτε σχέση εργασίας ή δυνάμει αποφάσεων ασφαλιστικών μέτρων ή με προσωρινές διαταγές, θεωρείται ως προς όλες τις συνέπειες, ότι τοποθετήθηκαν και συνεχίζουν να παρέχουν την εργασία τους δυνάμει του Ν 2643/1998, εφόσον ο εργοδότης δηλώνει ότι επιθυμεί να συνεχίσει να τους απασχολεί.». Με την ως άνω ρύθμιση, η οποία ερείδεται στην παρεχόμενη, με το άρθρο 21 παρ. 3 και 6, συνταγματική προστασία των ΑΜΕΑ, διευρύνεται το προβλεπόμενο από το Ν 2643/1998 σύστημα επαγγελματικής ένταξης των προστατευόμενων ατόμων της εν λόγω κατηγορίας, με τη θέσπιση, παράλληλα με το μέτρο των αναγκαστικών τοποθετήσεων, ενός νέου μέτρου που στοχεύει στη διασύνδεση της τοποθέτησής τους σε μόνιμη θέση εργασίας με τα διάφορα επιδοτούμενα προγράμματα κατάρτισής τους ή ενίσχυσης της απασχόλησής τους, παρέχοντας τη δυνατότητα διατήρησης των θέσεων εργασίας που δημιουργούνται από τα προγράμματα αυτά, διευκολύνοντας, παράλληλα, και τους εργοδότες, ώστε να κρατούν, οικειοθελώς, στην επιχείρησή τους άτομα που γνωρίζουν ότι μπορούν να καλύψουν τις ανάγκες της. Η δε αναφορά του νόμου στο ότι η ως άνω συνέχιση παροχής της εργασίας θεωρείται, «ως προς όλες τις συνέπειες» της, ως συνέχιση παροχής εργασίας δυνάμει του Ν 2643/1998, έχει την έννοια της εξομοίωσης της εργασιακής αυτής σχέσης με την καθιερωμένη με τον εν λόγω νόμο εργασιακή σχέση του αναγκαστικώς τοποθετούμενου, σε υπόχρεο φορέα, προστατευόμενου ΑΜΕΑ, όσον αφορά στην ένταξή της στο πλαίσιο της συνταγματικής επιταγής για λήψη ειδικών μέτρων επαγγελματικής ένταξης της εν λόγω κατηγορίας προστατευόμενων ατόμων και, εντεύθεν, του συνταγματικά επιτρεπτού της εν λόγω πρόσληψης, καθώς και στην επέκταση του, παρεχόμενου από το άρθρο 11 παρ. 1 του πιο πάνω νόμου, ειδικού προστατευτικού καθεστώτος, ως προς τη λύση της εργασιακής αυτής σχέσης μόνο για τους συγκεκριμένους λόγους που αναφέρονται στο εν λόγω άρθρο (Βλ. Πράξη 56/2014 Κλιμακίου Προληπτικού Ελέγχου Δαπανών στο VII Τμήμα). Από το συνδυασμό δε του συνόλου των ως άνω διατάξεων συνάγεται ότι, όσον αφορά στις επιχειρήσεις των ΟΤΑ, που έχουν υπαχθεί στα προαναφερόμενα προγράμματα, η πρόσληψη του εν λόγω προσωπικού διενεργείται, αρχικά, σύμφωνα με τους όρους, τη διαδικασία και τα κριτήρια που καθορίζονται σε αυτά, χωρίς την τήρηση των όρων και διαδικασιών του Ν 2190/1994 (βλ. Πράξη 207/2013 Κλιμακίου Προληπτικού


text: Ελέγχου Δαπανών στο VII Τμήμα), δοθέντος ότι η πρόσληψη του ως άνω προσωπικού ρητά εξαιρέθηκε από τις διατυπώσεις διαφάνειας τις οποίες θεσπίζει το συγκεκριμένο θεσμικό πλαίσιο (βλ. άρθρ. 1 του Ν 3812/2009). Η πρόσληψη όμως του επίμαχου προσωπικού, κατά τη μετατροπή της εργασιακής του σχέσης από ορισμένου χρόνου (ανάλογα με τη διάρκεια του επιδοτούμενου προγράμματος) σε αορίστου χρόνου, κατ εφαρμογή των διατάξεων του άρθρου 56 του Ν 4186/2013, όταν διενεργείται από τους φορείς που αναφέρονται στην παράγραφο 1 του άρθρου 14 του Ν 2190/1994, στους οποίους περιλαμβάνονται, μεταξύ άλλων, οι πάσης φύσεως επιχειρήσεις των ΟΤΑ α ́ βαθμού, ως εκ τούτου και οι ΔΕΥΑ, προϋποθέτει σύμφωνα με τη διάταξη της παρ. 20α του άρθρου ένατου του Ν 4057/2012, την προηγούμενη έγκριση της ΠΥΣ 33/2006 και ειδικότερα την προηγούμενη έγκριση του Γενικού Γραμματέα της οικείας Περιφέρειας και ήδη σύμφωνα με τις διατάξεις των άρθρων 6 παρ. 2, 280 περ. Ι και 283 παρ. 4 του Ν 3852/2010 (ΦΕΚ Α ́, 87) του Γενικού Γραμματέα της οικείας Αποκεντρωμένης Διοίκησης, η δε διαδικασία πρόσληψης ολοκληρώνεται με την έκδοση απόφασης κατανομής του Υπουργού Διοικητικής Μεταρρύθμισης και Ηλεκτρονικής Διακυβέρνησης. Και τούτο διότι, η προαναφερθείσα εξαίρεση του ως άνω προσωπικού από τους όρους και τη διαδικασία του Ν 2190/1994, κατά το στάδιο της πρόσληψής τους σε εκτέλεση ειδικού προγράμματος του ΟΑΕΔ, ουδόλως επιφέρει και την αυτόθροη εξαίρεση από την τήρηση των διατυπώσεων της ΠΥΣ 33/2006 κατά το μεταγενέστερο στάδιο της συνέχισης της απασχόλησης των ΑΜΕΑ και μετά τη λήξη του προγράμματος με μετατροπή της εργασιακής τους σχέσης σε αορίστου χρόνου. Η ανωτέρω παραδοχή ενισχύεται και από τις αναφερόμενες στη διάταξη της παρ. 20α του άρθρου ένατου του Ν 4057/2012, περιπτώσεις εξαιρέσεων δοθέντος ότι κατ ́αυτήν εξαιρούνται της διαδικασίας έγκρισης της ΠΥΣ 33/2006 συγκεκριμένες κατηγορίες προσωπικού (βλ. ενδεικτικά έκτακτο προσωπικό για την αντιμετώπιση κατεπειγουσών ή εποχικών ή πρόσκαιρων αναγκών με σύμβαση εργασίας ορισμένου χρόνου της οποίας η διάρκεια δεν υπερβαίνει τους 2 μήνες μέσα σε συνολικό διάστημα 12 μηνών στους φορείς της αυτοδιοίκησης), εκ των οποίων ορισμένες (βλ. αντίστοιχα εξαίρεση της περ. ιε ́ της παρ. 2 του άρθρου 14 του Ν 2190/1994 για το προαναφερθέν έκτακτο προσωπικό ορισμένου χρόνου) επίσης είχαν εξαιρεθεί του θεσμικού πλαισίου του Ν 2190/1994 (Βλ. Πράξη 386/2013 Κλιμακίου Προληπτικού Ελέγχου Δαπανών στο VII Τμήμα). Σύμφωνα, όμως, με τη γνώμη της Προέδρου Ευαγγελίας- Ελισάβετ Κουλουμπίνη, οι προσλήψεις ΑΜΕΑ σε εκτέλεση της διάταξης του άρθρου 56 του Ν 4186/2013, οι οποίες επεκτείνουν την απασχόλησή τους και μετά τη λήξη της ορισμένης χρονικής διάρκειας των ειδικών προγραμμάτων, που προκηρύσσονται και επιδοτούνται από τον ΟΑΕΔ, έχουν στόχο όπως διευρυνθεί η συνταγματική προστασία των ως άνω προσώπων (άρθρο 21 παρ. 3 και 6 του Συντάγματος) και επεκταθεί αυτή και σε άλλες μορφές απασχόλησης των ΑΜΕΑ. Ειδικότερα, διευρύνεται στην ουσία το εφαρμοστικό πεδίο του Ν 2643/1998 και επεκτείνεται το ειδικό προστατευτικό καθεστώς που αυτό θέτει για τα ΑΜΕΑ ώστε να βρίσκει έρεισμα η συνέχιση της απασχόλησης των ως άνω προσώπων και μετά τη λήξη των επιδοτούμενων προγραμμάτων, αφού αφορά στη πλήρη εξομοίωση των ατόμων αυτών με τα προσλαμβανόμενα

type: other


text:
εξ αρχής με τις διατάξεις του Ν 2643/1998. Ως εκ τούτου παρέχεται στην ουσία η δυνατότητα διατήρησης των θέσεων εργασίας που δημιουργήθηκαν με τα προγράμματα αυτά, εφόσον ο εργοδότης συναινεί στη συνέχιση της απασχόλησής τους και η σχετική ειδική διαδικασία πρόσληψης των ωφελουμένων ΑΜΕΑ, κείται εκτός του ρυθμιστικού πεδίου του άρθρου ένατου παρ. 20 α του Ν 4057/2012 και δεν απαιτείται για την υλοποίησή τους η προηγούμενη έγκριση του Γενικού Γραμματέα της οικείας Αποκεντρωμένης Διοίκησης και η απόφαση κατανομής του Υπουργού Διοικητικής Μεταρρύθμισης και Ηλεκτρονικής Διακυβέρνησης. Η συγκεκριμένη διαδικασία, άλλως, θα καθίστατο ατελέσφορη, αν απαιτείτο, επιπρόσθετα για τις εξαιρετικού χαρακτήρα ειδικές προσλήψεις, η τήρηση των γενικών κανόνων που προεκτέθηκαν. ʼλλωστε πρόκειται εν προκειμένω για οιονεί αυτόματη μετατροπή των συμβάσεων εργασίας που συνήψαν τα άτομα αυτά σε εκτέλεση των επιδοτούμενων προγραμμάτων ορισμένου χρόνου σε αορίστου χρόνου σε εφαρμογή ειδικού νομοθετικού καθεστώτος (άρθρ. 2 και 4 του Ν 2643/1998 και 11 του Ν 3227/2004, όπως αυτό ισχύει μετά την προσθήκη που δέχθηκε με το άρθρο 56 του Ν 4186/2013), το οποίο εδράζεται στην αρχή της ανάγκης ειδικής προστασίας των ΑΜΕΑ και αφορά προεχόντως στη συνέχιση της απασχόλησης των ατόμων με αναπηρίες σε επιχειρήσεις των ΟΤΑ μετά την λήξη των συγκεκριμένων προγραμμάτων του ΟΑΕΔ και όχι στην αλλαγή της φύσης της εργασιακής τους σχέσης, ήτοι στη μετατροπή της σύμβασής τους σε αορίστου χρόνου. Όμως η γνώμη αυτή δεν εκράτησε.
 IΙΙ. Στην προκειμένη περίπτωση, από τα στοιχεία του φακέλου προκύπτουν τα ακόλουθα: Με την .../10.3.2010 απόφαση του ΟΑΕΔ Ξάνθης προσελήφθη στην τότε Δημοτική Επιχείρηση Ύδρευσης και Αποχέτευσης Βιστωνίδας (ΔΕΥΑΒ) και ήδη Δημοτική Επιχείρηση Ύδρευσης και Αποχέτευσης Αβδήρων (ΔΕΥΑΑ, βλ. την 11233/2011 (ΦΕΚ Β ́ 3015/30.12.2011) Απόφαση του Γενικού Γραμματέα της Αποκεντρωμένης Διοίκησης Μακεδονίας-Θράκης), η υπάλληλος ..., στο πλαίσιο εκτέλεσης προγράμματος του ΟΑΕΔ για άτομα με ειδικές ανάγκες, ως υπάλληλος γραφείου για το χρονικό διάστημα από 8.3.2010 έως 7.3.2014. Πριν από τη λήξη της τετραετούς απασχόλησής της, με την .../3.2.2014 αίτησή της η ως άνω υπάλληλος ζήτησε τη συνέχιση αυτής στη Δημοτική Επιχείρηση και μετά την ολοκλήρωση του επιχορηγούμενου προγράμματος, κατ εφαρμογή των διατάξεων του Ν 2643/1998 και 4186/2013. Η αίτηση αυτή έγινε δεκτή με την .../7.2.2014 απόφαση του Διοικητικού Συμβουλίου της ΔΕΥΑΑ, με την οποία και μετατράπηκε η σχέση εργασίας της σε αορίστου χρόνου, ως ημερομηνία δε πρόσληψής της ορίστηκε η 10.3.2014. Ακολούθως, υπεγράφη στις 8.3.2014, μεταξύ του εκπροσώπου της επιχείρησης και της ως άνω εργαζόμενης, η σχετική ατομική σύμβαση εργασίας αορίστου χρόνου, για την καταβολή δε των αποδοχών αυτής μηνός Μαρτίου 2014 (α ́ χρηματικό ένταλμα της μισθοδοσίας αυτής) εκδόθηκε το ελεγχόμενο χρηματικό ένταλμα πληρωμής. Με τα δεδομένα αυτά και σύμφωνα με όσα έγιναν δεκτά στην προηγούμενη σκέψη, το Κλιμάκιο άγεται κατά πλειοψηφία στην κρίση ότι η πρόσληψη της ανωτέρω υπαλλήλου με αναπηρία διενεργήθηκε από την ΔΕΥΑΑ κατά παράβαση της διάταξης του άρθρου ένατου παρ. 20α του Ν 4057/2012, που επιβάλλει την προηγούμενη έγκριση της πρόσληψης από τον Γραμματέα της οικείας Αποκεντρωμένης Διοίκησης σύμφωνα με τα οριζόμενα στην ΠΥΣ 33/2006, ενώ δεν έχει εκδοθεί και η απαιτούμενη για την ολοκλήρωσή της απόφαση κατανομής


text:
του Υπουργού Διοικητικής Μεταρρύθμισης και Ηλεκτρονικής Διακυβέρνησης. Σύμφωνα, όμως, με τη μη ισχύσασα γνώμη της Προέδρου Ευαγγελίας - Ελισάβετ Κουλουμπίνη, ενόψει, κατά τα προεκτεθέντα, της θεμιτής εξαίρεσης, της συγκεκριμένης ειδικής διαδικασίας πρόσληψης από τις προϋποθέσεις εφαρμογής της διάταξης του άρθρου ένατου παρ. 20 α του Ν 4057/2012, η επίμαχη δαπάνη παρίσταται νόμιμη και το κρίσιμο χρηματικό ένταλμα πρέπει να θεωρηθεί Κατ ακολουθίαν των ανωτέρω, η εντελλόμενη δαπάνη δεν είναι νόμιμη και το υπό κρίση χρηματικό ένταλμα πληρωμής δεν πρέπει να θεωρηθεί.
 [Αποφαίνεται ότι το ..., οικονομικού έτους 2014, χρηματικό ένταλμα πληρωμής της Δημοτικής Επιχείρησης Ύδρευσης-Αποχέτευσης Αβδήρων (ΔΕΥΑΑ), ποσού 1.064,55 ευρώ, δεν πρέπει να θεωρηθεί, σύμφωνα με τα αναφερόμενα στο σκεπτικό.]


text:
Εμποροϋπάλληλος : Ταυτόχρονες συγκεντρώσεις σε Αθήνα, Θεσσαλονίκη, Βόλο από τους εργαζόμενους στην «ΟΔΥΣΣΕΥΣ ΦΩΚΑΣ ΑΕ»
 Ταυτόχρονες συγκεντρώσεις σε Αθήνα, Θεσσαλονίκη, Βόλο από τους εργαζόμενους στην «ΟΔΥΣΣΕΥΣ ΦΩΚΑΣ ΑΕ»
 Ταυτόχρονες συγκεντρώσεις στον ΟΑΕΔ σε Αθήνα, Θεσσαλονίκη και Βόλο διοργανώνονται την Τρίτη 26 Νοέμβρη στις 10 π.μ. από τους εργαζόμενους στην επιχείρηση «ΟΔΥΣΣΕΥΣ ΦΩΚΑΣ ΑΕ».
 Ειδικότερα οι συγκεντρώσεις θα γίνουν στη Θεσσαλονίκη στον ΟΑΕΔ (Δωδεκανήσου), στην Αθήνα στον κεντρικό ΟΑΕΔ και στα γραφεία του ΟΑΕΔ στο Βόλο.
 Υπενθυμίζεται ότι στις 19 Νοέμβρη, μετά από αίτημα του σωματείου πραγματοποιήθηκε τριμερής συνάντηση στο υπουργείο Εργασίας, όπου δεν παραβρέθηκε εκπρόσωπος της επιχείρησης.
 Οι εργαζόμενοι κατέθεσαν τρία αιτήματα που απαιτούν άμεση λύση:
 1) Άμεση καταβολή επιδόματος ενίσχυσης ύψους 1.000 ευρώ, μέσω ΟΑΕΔ για όλους τους εργαζόμενους. Το αίτημα προσυπέγραφαν 278 εργαζόμενοι από Θεσσαλονίκη, 158 εργαζόμενοι από Αθήνα, 27 εργαζόμενοι από Βόλο.
 2) Άμεση παρέμβαση του υπουργείου ώστε όλες οι υπηρεσίες του ΟΑΕΔ να λένε τα ίδια πράγματα που απορρέουν από τη νομοθεσία ώστε να ενημερώνονται σωστά οι εργαζόμενοι και φυσικά να μην τους αποτρέπουν από τα νόμιμα δικαιώματά τους (Βόλος), παρέχοντάς τους κάθε βοήθεια για τη διεκδίκησή τους. Άμεσα να διορθωθούν τα λάθη που έγιναν και επιβαρύνουν τους εργαζόμενους.
 3) Ιδιαίτερη μέριμνα και πίεση από την πλευρά του υπουργείου για την υπεράσπιση των θέσεων εργασίας, ώστε η διάδοχη κατάσταση, οι νέες εμπορικές επιχειρήσεις που θα δραστηριοποιηθούν στους ίδιους ακριβώς χώρους, με το ίδιο αντικείμενο, να χρησιμοποιήσουν τους ίδιους εργαζόμενους που και τεράστια πείρα διαθέτουν και ανάγκες έχουν.
 Η Ένωση Εμποροϋπαλλήλων Ν. Θεσσαλονίκης καλεί τους εργαζόμενους να συσπειρωθούν στο σωματείο και με παρεμβάσεις και αγωνιστικές κινητοποιήσεις, συντονισμένα με Αθήνα και Βόλο, να διεκδικήσουν το δίκιο τους.
 Παρακάτω επισυνάπτεται το δελτίο Τύπου της Ένωσης Εμποροϋπαλλήλων Ν. Θεσσαλονίκης
 Μετά από το αίτημα του σωματείου στις 23/9/13, προς το υπουργείο εργασίας για τριμερή συνάντηση με την επιχείρηση ΟΔΥΣΣΕΥΣ ΦΩΚΑΣ Α.Ε. πραγματοποιήθηκε η συνάντηση στις 19/11/13 στο Υπουργείο Εργασίας.
 Στην συνάντηση παραβρέθηκε ο υφυπουργός κος Κεγκέρογλου και αντιπροσωπία του σωματείου αποτελούμενη από την πρόεδρο και εργαζόμενους της επιχείρησης. Δεν παραρέθηκε εκπρόσωπος της επιχείρησης.
 Κατά την διάρκεια της συνάντησης, εργαζόμενοι της ΦΩΚΑΣ Α.Ε. βρίσκονταν έξω από το υπουργείο Εργασίας και από το υπουργείο Μακεδονίας Θράκης μαζί με το Σύλλογο Εμποροϋπαλλήλων Αθήνας και την Ένωση Εμποροϋπαλλήλων ν. Θεσσαλονίκης, αντίστοιχα.
 Γνωστοποιήσαμε στον υπουργό με όσα στοιχεία διαθέτουμε την μεθόδευση της επιχείρησης και την τραγική θέση που βρίσκονται οι εργαζόμενοι.
 Καταθέσαμε τρία αιτήματα που απαιτούν άμεση λύση :
 1)Άμεση καταβολή επιδόματος ενίσχυσης ύψους 1000 ευρώ, μέσω ΟΑΕΔ για όλους τους εργαζόμενους. Το αίτημα προσυπέγραφαν 278 εργαζόμενοι από Θεσσαλονίκη, 158 εργαζόμενοι από Αθήνα, 27 εργαζόμενοι από Βόλο.
 2)Άμεση παρέμβαση του υπουργείου ώστε όλες οι υπηρεσίες του ΟΑΕΔ να λένε τα ίδιαράγματα που απορρέουν από τη νομοθεσία ώστε να ενημερώνονται σωστά οι εργαζόμενοι και φυσικά να μη τους αποτρέπουν από τα νόμιμα δικαιώματά τους (Βόλος) παρέχοντάς τους κάθε βοήθεια για την διεκδίκησή τους. Άμεσα να διορθωθούν τα λάθη που έγιναν και επιβαρύνουν τους εργαζόμενους.
 3)Ιδιαίτερη μέριμνα και πίεση από την πλευρά του υπουργείου για
 την υπεράσπιση των θέσεων εργασίας ώστε: η διάδοχη κατάσταση, οι νέες εμπορικές επιχειρήσεις


text:
που θα δραστηριοποιηθούν στους ίδιους ακριβώς χώρους, με το ίδιο αντικείμενο, να χρησιμοποιήσουν τους ίδιους εργαζόμενους που και τεράστια πείρα διαθέτουν και ανάγκες έχουν.
 Δεν θα περιμένουμε άπραγοι τις όποιες ενέργειες του υπουργείου, μετά και τη θετική στάση του υφυπουργού κ. Κεκέρογλου.
 Συσπειρωμένοι στο σωματείο μας, με παρεμβάσεις και αγωνιστικές κινητοποιήσεις, συντονισμένα με Αθήνα και Βόλο, διεκδικούμε το δίκιο μας.
 Σηκώνουμε το κεφάλι. Συντονίζουμε το βήμα μας στο δρόμο του αγώνα.
 την Τρίτη 26/11/13 ώρα 10πμ στη Θεσσαλονίκη στον ΟΑΕΔ (Δωδεκανήσου)
 Αναρτήθηκε από Ένωση Εμποροϋπαλλήλων στις 5:57 μ.μ.
 24ωρη ΠΑΝΕΛΛΑΔΙΚΗ ΑΠΕΡΓΙΑ ΣΤΑ S/M ΑΡΒΑΝΙΤΙΔΗΣ
 ΝΕΕΣ ΔΙΩΞΕΙΣ ΓΙΑ ΤΑ ΤΖΑΜΠΟ
 Ταυτόχρονες συγκεντρώσεις σε Αθήνα, Θεσσαλονίκη, Β...
  Έναρξη web radio του ΠΑΜΕ Συντονιστείτε στο web ...
 ΑΠΕΡΓΙΑ 6-11-13


text:
Ο ΟΑΕΔ καταβάλει ως επιχορήγηση το ποσό που αντιστοιχεί στο 100% των ασφαλιστικών εισφορών εργοδοτών και εργαζομένων για τους κλάδους σύνταξης, ασθενείας και επαγγελματικού κινδύνου του ΙΚΑ ΕΤΑΜ, ενώ οι εργοδότες καταβάλουν στους νέους με τους οποίους συνάπτουν σύμβαση εργασιακής εμπειρίας μισθό, ο οποίος αντιστοιχεί στο 80% του κατώτατου βασικού μισθού ή ημερομισθίου.Το πρόγραμμα επιχορήγησης έχει διάρκεια 12 μήνες και παρέχει ισχυρά κίνητρα για επέκταση για 12 επιπλέον μήνες, ύστερα από την μετατροπή της σύμβασης απόκτησης εργασιακής εμπειρίας σε σύμβαση εργασίας.Από την εφαρμογή του προγράμματος θα προκληθεί δαπάνη ύψους 53.940.400 ευρώ (9.058.500 για το 2010, 26.481.900 για το 2011 και 18.400.000 για το 2012, ΚΑΕ 2493).
 Ο προϋπολογισμός επιμερίζεται σε δαπάνη 21.740.400 για το πρώτο 12μηνο Σύμβασης Απόκτησης Εργασιακής Εμπειρίας και 32.200.000 ευρώ προϋπολογισμό δεύτερου 12μηνου εφόσον μετατραπεί σε σύμβαση εργασίας.Το πρόγραμμα συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους (ΠΔΕ), Η Εθνική Συμμετοχή θα καλυφθεί από το Πρόγραμμα Δημοσίων Επενδύσεων.Η κατανομή των πόρων και των θέσεων του προγράμματος γίνεται με βάση τις προτεραιότητες του Επιχειρησιακού Προγράμματος "Ανάπτυξη Ανθρώπινου Δυναμικού" 2007-2013 ως εξής:
 "Ο υπουργός μας κοροϊδεύει. Οι υπηρεσίες δεν έχουν πάρει ακόμα τα εντάλματα προκειμένου να γίνουν οι πληρωμές" ήταν η απάντηση του προέδρου των συμβασιούχων, Νίκου Χασομέρη.
 Σήμερα, Τετάρτη, οι αρχαιολογικοί χώροι της χώρας, παρέμειναν κλειστοί από τις 8 έως τις 12 το μεσημέρι.
 «Όλα αυτά», καταλήγει, «απουσιάζουν από τις κυβερνητικές εξαγγελίες. Γι' αυτό και οι πολίτες απογοητεύονται και δεν προσδοκούν τίποτα, πλέον, από αυτές».
 Παράνομη και καταχρηστική έκρινε το Μονομελές Πρωτοδικείο Αθηνών, μετά από προσφυγή της Υπηρεσίας Πολιτικής Αεροπορίας, την 24ωρη απεργία που έχουν εξαγγείλει για την Κυριακή οι ελεγκτές εναέριας κυκλοφορίας.
 Μετά την εξέλιξη αυτή η Ένωση των Ελεγκτών αποφάσισε να αναστείλει την απεργία. Την ίδια ώρα συνεχίζεται ο διάλογος με το Υπουργείο Υποδομών, Μεταφορών και Δικτύων για τις αλλαγές που προωθεί το υπουργείο, τόσο στην ΥΠΑ, όσο και στους Ελεγκτές.
 Ωμή πρόκληση για την κοινωνία χαρακτήρισε ο κ. Δ. Στρατούλης, τα εύσημα των ηγετών της τρόικας στον πρωθυπουργό για τους ρυθμούς υλοποίησης των μέτρων του μνημονίου, την ώρα που –όπως επισημαίνει- αυτά έχουν οδηγήσει την ανεργία σε πρωτοφανή επίπεδα.
 «Εάν η τρόικα και η κυβέρνηση θεωρούν επιτυχία τους, ότι πλέον κάθε οικογένεια στη χώρα μας μετρά στις γραμμές της τουλάχιστον ένα άνεργο και ότι ένας στους τρεις νέους δεν έχει εργασία, έχουν κάθε δικαίωμα... να την χαίρονται», τονίζει το μέλος της Π.Γ. του ΣΥΝ και της Επιτροπής Εργατικής Πολιτικής του ΣΥΡΙΖΑ και καλεί εργαζόμενους και ανέργους να «μαυρίσουν» στις αυτοδιοικητικές εκλογές τα ψηφοδέλτια που στηρίζονται από τις δυνάμεις του μνημονίου.
 Η Fulgor έχει υποβάλει αίτηση από τον Ιούνιο για υπαγωγή στο άρθρο 99 του πτωχευτικού κώδικα, για να έχει προστασία από τους πιστωτές της, η οποία θα εκδικαστεί προς το τέλος του χρόνου.
 Ανεπιβεβαίωτες πληροφορίες θέλουν την εταιρεία να έχει χρέη συνολικού ύψους άνω των 50 εκατ. ευρώ προς το τραπεζικό σύστημα, ενώ φέρεται να οφείλει 15 εκατ. ευρώ και πλέον σε μεγάλη ξένη εταιρεία, πιθανόν την Γκλένκορ.
 Η Fulgor ιδρύθηκε το 1957 και ήταν η πρώτη εταιρεία που κατασκεύασε και


text:
παρείχε ηλεκτρικά καλώδια στη χώρα. Υπήρξε προμηθευτής του ΟΤΕ, της ΔΕΗ και των ενόπλων δυνάμεων επί δεκαετίες, ενώ διαθέτει εργοστάσιο με προβλήτα στο Σουσσάκι Κορίνθου. tvxs
 Τρόμαξαν και οι κυβερνώντες από τις οικονομικές και κοινωνικές επιπτώσεις που προκάλεσαν η συρρίκνωση των μισθών και η έμμεση φορολογία και σπεύδουν τώρα να λάβουν μέτρα ανακούφισης των ανέργων.
 Γ. Παπανδρέου, Λούκα Κατσέλη και Γ. Κουτρουμάνης αναζητούν και τη λαϊκή συνοικία απ' όπου θα αναγγείλουν τα μέτρα που θα λάβουν κατά της ανεργίας Τρεις μόλις εβδομάδες προ των τοπικών εκλογών, ο πρωθυπουργός Γ. Παπανδρέου συγκαλεί τη Δευτέρα σύσκεψη στο Μέγαρο Μαξίμου προκειμένου να ανακοινώσει 10 μέτρα προστασίας θέσεων εργασίας και δημιουργίας νέων, συνολικού ύψους 2,3 δισ. ευρώ.
 Λογαριασμός ΙΚΑ - ΟΑΕΔ
 5 Προγράμματα απόκτησης εργασιακής εμπειρίας με στόχο τη διευκόλυνση της ένταξης των νέων ηλικίας έως 24 ετών στην αγορά εργασίας. Η διάρκεια της σύμβασης αυτής μπορεί να ανέρχεται σε 12 μήνες και, εφ' όσον μετατραπεί σε σύμβαση εργασίας, η διάρκεια της επιχορήγησης φτάνει τους 24 μήνες.
 10 «Επιταγή επανένταξης» στην αγορά εργασίας, με τη μετατροπή του επιδόματος ανεργίας σε οικονομική ενίσχυση για την εργασία και την επαγγελματική κατάρτιση του ανέργου που διαλέγει ο ίδιος. Το πρόγραμμα αφορά 10.000 ωφελούμενους.* ΕΛΕΥΘΕΡΟΤΥΠΙΑ
 Από τις 22 Νοεμβρίου μέχρι και την 1η Δεκεμβρίου, με τη σύνταξη του Δεκεμβρίου, θα καταβληθεί το ΕΚΑΣ από τα Ταμεία, για όσους συνταξιοδοτήθηκαν το 2010.
 Σε εξέλιξη βρίσκονται καταλήψεις στα κεντρικά γραφεία της ΔΕΗ στη Χαλκοκονδύλη από μέλη του ΠΑΜΕ και στον ΟΑΕΕ από συμβασιούχους εργαζόμενους
 Μόνο στο υπουργείο Περιφερειακής Ανάπτυξης υπάρχουν αδιάθετα κονδύλια ύψους 200 εκατ. ευρώ (!), απ' τα οποία θα χρηματοδοτούνταν προγράμματα του ΟΑΕΔ. Ο σχετικός φάκελος του προγράμματος ήταν έτοιμος από τον ΟΑΕΔ εδώ και καιρό. Είχε όμως κολλήσει στο αρμόδιο τμήμα του ΕΣΠΑ στα οικονομικά υπουργεία, μέσω του οποίου θα μπορούσε να χρηματοδοτηθεί τόσο από το Ευρωπαϊκό Κοινοτικό Ταμείο όσο και από τον κρατικό προϋπολογισμό. Επρεπε να βάλει το χέρι του ο πρόεδρος της Βουλής... Δεν αρκούσαν οι επίσημες εκτιμήσεις για 145.000 νέους ανέργους να κινητοποιήσουν τους αρμόδιους.
 Είναι γεγονός ότι μόνο στο υπουργείο Περιφερειακής Ανάπτυξης υπάρχουν αδιάθετα κονδύλια ύψους περίπου 200 εκατ. ευρώ, από τα οποία θα χρηματοδούνταν προγράμματα του ΟΑΕΔ. Χρήματα που θα μπορούσαν να διατεθούν σε περιοχές, όπου αντιμετωπίζουν σοβαρά προβλήματα λόγω της ανεργίας, σε προγράμματα για την ανάσχεση των απολύσεων, αλλά και σε προγράμματα κοινωνικής εργασίας.
 Ηδη τους τελευταίους μήνες, ο Οργανισμός Απασχόλησης Εργατικού Δυναμικού έχει καταρτίσει περίπου 18 προγράμματα ενίσχυσης της απασχόλησης και της επιχειρηματικότητας. Σε ορισμένα από αυτά επιδοτεί τις ασφαλιστικές εισφορές, ενώ σε άλλα χρηματοδοτεί ανέργους για να ανοίξουν τη δική τους επιχείρηση. Από όλα αυτά, όμως, μόνο τα οκτώ έχουν προχωρήσει και μάλιστα με εξαιρετικές δυσκολίες, κυρίως σε ό,τι αφορά το οικονομικό σκέλος τους.
 Τα υπόλοιπα δέκα έχουν κολλήσει στα γρανάζια της γραφειοκρατίας και στα συρτάρια κυρίως των οικονομικών υπουργείων. Τι κι αν εξαγγέλθηκαν από τον ίδιο τον πρωθυπουργό Γ. Παπανδρέου και η κυβέρνηση δηλώνει πως επενδύει πάνω τους για να αντιμετωπίσει το οξυμένο πρόβλημα της ανεργίας και της φτώχειας; Παραμένουν στο «ψυγείο», καθώς απομένουν ορισμένες υπουργικές υπογραφές για


text:
να ξεκινήσει η υλοποίησή τους.
 Ο μακρύς κατάλογος τον οποίο φέρνει στο φως η «Κ.Ε.» με τα προγράμματα που χρονίζουν δείχνει ότι αυτά αφορούν τη δημιουργία 160.000 θέσεων εργασίας με συνολικά ποσό χρηματοδότησης, κυρίως με πόρους της Ε.Ε., που αγγίζει το 1,1 δισ. ευρώ. Πρόκειται για τα παρακάτω:
 1 Πρόγραμμα «Επιταγή επανένταξης» στην αγορά εργασίας, με την μετατροπή του επιδόματος ανεργίας σε οικονομική ενίσχυση για την εργασία και την επαγγελματική κατάρτιση του ανέργου με επιλογή του ίδιου.
 Το συγκεκριμένο πρόγραμμα αφορά 10.000 ωφελούμενους, η προβλεπόμενη δαπάνη είναι 120 εκατ. ευρώ, ενώ συγχρηματοδοτείται από το Επιχειρησιακό Πρόγραμμα Ανάπτυξης Ανθρώπινου Δυναμικού (Ε.ΠΑΝΑΔ) και τον ΟΑΕΔ (δημοσιεύτηκε σε ΦΕΚ και αναμένεται η ημερομηνία έναρξής του).
 2 Πρόγραμμα διεύρυνσης της τουριστικής περιόδου με επιχορήγηση των ασφαλιστικών εισφορών για το μήνα Σεπτέμβριο του 2010 για την επαναπρόσληψη 50.000 ανέργων σε ξενοδοχειακές επιχειρήσεις εποχικής και συνεχούς λειτουργίας. Η δαπάνη των 25 εκατ. ευρώ για το συγκεκριμένο πρόγραμμα βαρύνει τον ΟΑΕΔ.
 3 Προγράμματα κατάρτισης εργαζομένων για τη διαρθρωτική προσαρμογή επιχειρήσεων που απασχολούν από 50 εργαζόμενους και πάνω, με έμφαση σε όσους εργάζονται σε επιχειρήσεις που αντιμετωπίζουν ιδιαίτερα σημαντικά προβλήματα μείωσης της οικονομικής δραστηριότητας. Τα προγράμματα υλοποιεί ο ΟΑΕΔ και αφορούν 14.000 ωφελούμενους. Η δαπάνη που έχει προβλεφθεί ανέρχεται στα 60 εκατ. ευρώ και η χρηματοδότηση γίνεται από το ΕΣΠΑ.
 4 Προγράμματα διαρθρωτικής προσαρμογής για επιχειρήσεις που απασχολούν μέχρι 49 εργαζομένους, υλοποιημένα από την Επαγγελματική Κατάρτιση Α.Ε. για 18.000 ωφελουμένους, με κόστος που ανέρχεται στα 80 εκατ. ευρώ και χρηματοδότηση από το ΕΣΠΑ (οι δράσεις αυτές στοχεύουν στη διατήρηση συνολικά 32.000 θέσεων εργασίας, μέσω επαγγελματικής εκπαίδευσης σε θέματα περιβαλλοντικής διαχείρισης και εξωστρέφειας των επιχειρήσεων).
 5 Προγράμματα εργασίας για νέους έως 24 ετών με Σύμβαση Απόκτησης Εργασιακής Εμπειρίας, με στόχο τη διευκόλυνση της ένταξης νέων στην αγορά εργασίας.
 10 χιλιάδες θέσεις
 Η διάρκεια της σύμβασης αυτής μπορεί να είναι 12 μήνες και, εφόσον μετατραπεί σε σύμβαση εργασίας, η διάρκεια της επιδότησης φτάνει τους 24 μήνες. Οι ασφαλιστικές εισφορές των προσληφθέντων θα βαρύνουν τον ΟΑΕΔ. Οι θέσεις εργασίας ανέρχονται σε 10.000 και το κόστος στα 54 εκατ. ευρώ. Η χρηματοδότηση προέρχεται από ευρωπαϊκά κονδύλια του ΕΣΠΑ.
 6 Πρόγραμμα επιχορήγησης 800 νέων ελεύθερων επαγγελματιών ανέργων ατόμων με αναπηρίες (ΑμεΑ), απεξαρτημένων από τοξικές ή άλλες ουσίες και αποφυλακισμένων και πρόγραμμα επιχορήγησης 50 θέσεων εργασίας εργονομικής διευθέτησης του χώρου εργασίας για άτομα με αναπηρίες (ΑμεΑ).
 Η προβλεπόμενη δαπάνη για την εφαρμογή του μέτρου είναι 22,4 εκατ ευρώ και θα καλυφθεί από τον προϋπολογισμό του ΟΑΕΔ και τον κρατικό προϋπολογισμό για τα άτομα με αναπηρίες.
 7 Ειδικό τριετές πρόγραμμα ενίσχυσης εργοδοτών με επιχορήγηση που αντιστοιχεί στο ύψος των συνολικών ασφαλιστικών εισφορών, για την πρόσληψη 2.300 ανέργων ατόμων με αναπηρίες (ΑμεΑ), απεξαρτημένων, αποφυλακισμένων, νεαρών παραβατικών ατόμων ή νεαρών ατόμων, που βρίσκονται σε κοινωνικό κίνδυνο.
 Επίσης, πρόγραμμα επιχορήγησης 50 θέσεων εργονομικής διευθέτησης του χώρου εργασίας για άτομα με αναπηρίες (ΑμεΑ). Η μέγιστη δαπάνη θα ανέλθει συνολικά στο ποσό των 30,5 εκατ. ευρώ και θα βαρύνει τον αλληλόχρεο λογαριασμό ΙΚΑ-ΟΑΕΔ και τον κρατικό προϋπολογισμό.
 8 Ειδικό πρόγραμμα «ολοκληρωμένης παρέμβασης» για 600 πρώην εργαζομένους που προέρχονται από τις


text:
ασφαλιστικές εταιρείες που έβαλαν λουκέτο. Αφορά τις επιχειρήσεις Ασπίς Πρόνοια, Γ. Η. Σκούρτης, Γενική Ενωση, Γενική Πίστη, ΕΟΣ Α.Ε.Α.Ζ. και 200 πρώην εργαζομένους που προέρχονται από την Commercial Value. Πρόκειται για ένα πρόγραμμα περίπου 24,4 εκατ. ευρώ.
 9 Εκκρεμεί επίσης η δημοσίευση των τροποποιήσεων με Κοινές Υπουργικές Αποφάσεις για την τετραετή επιχορήγηση ασφαλιστικών εισφορών 40.000 ανέργων και διετή αντίστοιχη επιχορήγηση 25.000 ανέργων.
 10 Τέλος, εκκρεμεί ένα τοπικό ολοκληρωμένο πρόγραμμα για 680 ανέργους του νομού Θεσσαλονίκης, οι οποίοι προέρχονται από τις επιχειρήσεις ΤΕΞΑΠΡΕΤ Α.Ε., ΜΑΧΙΜ Περτσινίδης Α.Ε., Roberto Α.Β.Ε.Ε., ΝΟΒΑ ΚΝΙΤ Α.Ε., BELLE Α.Ε., ΠΑΚ. Κενταποτζίδη Α.Ε., Ευρωβαφή Α.Ε. Eurohouse Α.Ε. και Θεμελιοδομή Α.Ε. Ο προϋπολογισμός για το πρόγραμμα είναι 7,2 εκατ. ευρώ και συγχρηματοδοτείται από τον ΟΑΕΔ και το ΕΠΕΑΑ. enet.gr
 Οι εφιαλτικές διαστάσεις που παίρνει η ανεργία επαναφέρουν στην κυβερνητική ατζέντα τα σενάρια για μείωση των εργοδοτικών εισφορών και την αλλαγή του τρόπου καταβολής τους στα ταμεία.
 Η ηγεσία της ΓΣΕΕ απέναντι στην ηγεσία του υπουργείου Εργασίας. Μέχρι τώρα σε εσωτερικό χώρο. Η πρόβλεψη του προϋπολογισμού για εκτόξευση της ανεργίας στο 14,6% το 2011, που συμπίπτει με την τελευταία πρόβλεψη του Διεθνούς Νομισματικού Ταμείου, επισπεύδει τους σχεδιασμούς του υπουργείου Εργασίας.
 Με την παραδοχή αυτή, όλα τα «μαξιλάρια» που είχαν σχεδιαστεί θεωρούνται ανεπαρκή και αναζητούνται πρόσθετα εργαλεία για την αποτροπή της προβλεπόμενης πλημμύρας ανέργων (spill over). Ειδάλλως, οι συνέπειες θα είναι ολέθριες για τα ταμεία αλλά και τις αντοχές του ΟΑΕΔ. Οι απώλειες εισφορών για το ΙΚΑ θα ξεπεράσουν τα 600 εκατ. ευρώ τον χρόνο, ενώ άλλο τόσο υπολογίζεται το επιπρόσθετο κόστος του ΟΑΕΔ για επιδόματα ανεργίας. Πέραν των δραματικών οικονομικών και κοινωνικών επιπτώσεων, όμως, το πρόβλημα έχει και άλλη μία δυσμενή πτυχή, καθώς εκτιμάται ότι θα χρησιμοποιηθεί ως μοχλός από την τρόικα για την απορρύθμιση των εργασιακών σχέσεων.
 Τα ενδεχόμενα αυτά συζητήθηκαν στις συσκέψεις της υπουργού Εργασίας, Λούκας Κατσέλη, και του αναπληρωτή υπουργού, Γ. Κουτρουμάνη, με τους διοικητές του ΙΚΑ και του ΟΑΕΕ, Ρ. Σπυρόπουλο και Γ. Βουδούρη, και τον διοικητή του ΟΑΕΔ Η. Κικίλια. Σε πρώτη φάση αποφασίστηκε η επίσπευση του προγράμματος κάλυψης των ασφαλιστικών εισφορών για τις ζημιογόνους επιχειρήσεις, κόστους 1 δισ. ευρώ. Επειδή όμως, με τις συνθήκες που διαμορφώνονται, το πρόγραμμα δεν αρκεί για να απορροφηθούν οι κραδασμοί, εξετάζεται παράλληλα η ελάφρυνση των ασφαλιστικών βαρών για το σύνολο των επιχειρήσεων και των επαγγελματιών.
 Ο διοικητής του ΙΚΑ, Ρ. Σπυρόπουλος, επισκέπτεται αυτή την εβδομάδα τη Γερμανία και την επόμενη πηγαίνει στη Γαλλία, προκειμένου να ενημερωθεί για την οργάνωση των ταμείων στην είσπραξη των εισφορών. Η κάλυψη των ασφαλιστικών υποχρεώσεων εργοδοτών και εργαζομένων γίνεται στις άλλες ευρωπαϊκές χώρες αυτόματα, ταυτόχρονα με την καταβολή μισθών, μέσω ειδικού λογαριασμού. Στον αρχικό σχεδιασμό της κυβέρνησης, το μέτρο αυτό θα έμπαινε σε εφαρμογή στα μέσα του 2011. Επιχειρείται όμως να έλθει νωρίτερα, στις αρχές του χρόνου, εισάγοντας μαζί με τον νέο μηχανισμό και μια νέα κλίμακα.
 Το ύψος της εργοδοτικής εισφοράς για το σκέλος της σύνταξης ανέρχεται στην Ελλάδα στο 13,3% του μισθού και η εισφορά του εργαζόμενου στο 6,7%. Στη Γερμανία το συνολικό ποσοστό για το συνταξιοδοτικό είναι 19,9% και μοιράζεται


text:
ισόποσα σε εργοδότες και εργαζόμενους. Τόσο στη Γερμανία όσο και στη Γαλλία είναι υψηλότερες οι εισφορές και των δύο πλευρών για τον κλάδο υγείας. Η συνολική ασφαλιστική επιβάρυνση πάντως θεωρείται πολύ υψηλότερη στην Ελλάδα, αναλογικά πάντα με τους μισθούς, καθώς ανά κλάδο υπάρχουν πρόσθετες εισφορές των οποίων η χρησιμότητα επανεξετάζεται μία προς μία.
 Επικρατέστερο θεωρείται το σενάριο να μειωθούν σε πρώτο στάδιο μόνον οι εργοδοτικές εισφορές, για το συνταξιοδοτικό, κατά 3 με 4 μονάδες, κατά τα πρότυπα του γερμανικού συστήματος, χωρίς όμως αύξηση της συμμετοχής των εργαζομένων, που θα προκαλούσε περαιτέρω συμπίεση στα εισοδήματα.
 Οι συνέπειες κάθε μεταβολής στο ύψος των ασφαλιστικών εισφορών θα εξεταστούν με βάση τις επικαιροποιημένες αναλογιστικές μελέτες του Διεθνούς Γραφείου Εργασίας. Πέραν της ευστάθειας του ασφαλιστικού συστήματος, στις προβολές των διοικήσεων των ταμείων υπεισέρχονται άλλες δύο κρίσιμες παράμετροι:
 - Η πρώτη αφορά την έκταση της εισφοροδιαφυγής. Περίπου 5 δισ. ευρώ υπολογίζονται οι οφειλές προς το ΙΚΑ και άλλα τόσα προς τα υπόλοιπα ταμεία. Με την τελευταία ρύθμιση η διοίκηση του ΙΚΑ προσδοκά ότι θα εισπράξει ως προκαταβολή μέχρι τις 15 Οκτωβρίου περί τα 100 εκατ. ευρώ και μέχρι τις αρχές του 2011 περί τα 500 εκατ. ευρώ. Η συνέχεια θα εξαρτηθεί από το βάθος της ύφεσης.
 - Η δεύτερη έχει να κάνει με την αδυναμία του ελεγκτικού μηχανισμού να αντιμετωπίσει το πρόβλημα της ανασφάλιστης εργασίας κατασταλτικά. Είναι χαρακτηριστικό ότι και τα πρόστιμα που επιβάλλει το ΣΕΠΕ δεν εισπράττονται. Κατ' επέκτασιν, μείωση 3-4 μονάδων στις εργοδοτικές εισφορές με την αυτοματοποίηση του συστήματος είσπραξης μπορεί να υπερκαλύψει τις απώλειες των ταμείων.
 Εξεταστική τον Νοέμβριο
 Υπάρχει όμως και άλλη μία κρίσιμη παράμετρος στα σενάρια που εξετάζει η ηγεσία του υπουργείου Εργασίας, καθαρά πολιτική, και αναμένεται να τεθεί στη διαβούλευση με τους εκπροσώπους των εργαζομένων και των εργοδοτικών οργανώσεων για τις συμβάσεις. Το ζήτημα του κόστους εργασίας μπήκε πιεστικά από την τρόικα στην αξιολόγηση του Σεπτεμβρίου, με αιχμή τις επιχειρησιακές συμβάσεις που θα κατισχύουν έναντι των κλαδικών και των συλλογικών συμβάσεων εργασίας. Η πίεση αυτή, εκτιμούν στο υπουργείο, μπορεί να μετριαστεί ως έναν βαθμό, με τη μείωση του ασφαλιστικού κόστους, για όλες τις επιχειρήσεις. Διαφορετικά, στην επόμενη συνάντηση, τον Νοέμβριο, οι πιέσεις για την απορρύθμιση της αγοράς εργασίας ενδέχεται να οδηγήσουν πιο πίσω και από τις επιχειρησιακές συμβάσεις, που έθεσε ως τελευταία γραμμή άμυνας η Λούκα Κατσέλη, να κατατείνουν δηλαδή στην πλήρη απορρύθμιση των εργασιακών σχέσεων.
 Για τις επιχειρήσεις που είχαν αρνητικά αποτελέσματα τον προηγούμενο χρόνο, το σχέδιο του ΟΑΕΔ για την κάλυψη των εργοδοτικών εισφορών 200.000 εργαζομένων, με τον όρο ότι θα διατηρηθούν άλλες τόσες θέσεις εργασίας για διάστημα τουλάχιστον ενάμιση χρόνου, επιταχύνεται και θα κλείσει μέχρι το τέλος του 2010. Η επίσπευση κρίθηκε επιβεβλημένη, καθώς στις 31 Δεκεμβρίου 2010 λήγει η εξαίρεση που έχει η Ελλάδα από την Ευρωπαϊκή Επιτροπή και ενδεχόμενη υποβολή του προγράμματος το 2011 θα απαιτούσε νέα έγκριση από την Επιτροπή Ανταγωνισμού, διαδικασία που κρατάει από 3 έως και 6 μήνες. Ο ΟΑΕΔ και το ΙΚΑ συμφώνησαν το πρόγραμμα να τρέξει με ίδιους πόρους, μέσω του αλληλόχρεου λογαριασμού, με τον συμψηφισμό οφειλών ύψους 990 εκατ.


text:
ευρώ του ταμείου προς τον οργανισμό. ΕΛΕΥΘΕΡΟΤΥΠΙΑ
 Η ΝΔ συναινεί στο διαχωρισμό της ΔΕΗ σε δυο νέες θυγατρικές, δήλωσε στον ΣΚΑΪ 100,3 ο τομεάρχης του κόμματος σε θέματα ενέργειας Μιχάλης Γιαννάκης, ερχόμενος σε αντίθεση με συνδικαλιστές της ΔΑΚΕ.
 Ο κ. Γιαννάκης τους κατηγόρησε για «συνδικαλιστικά παιχνίδια μέσα στη ΔΕΗ», τονίζοντας ότι θα πρέπει να αλλάξουν νοοτροπία.
 Με αφορμή την απόφαση της κυβέρνησης για διαχωρισμό της ΔΕΗ, συνδικαλιστές της επιχείρησης αφήνουν ανοιχτό το ενδεχόμενο κινητοποιήσεων την ερχόμενη εβδομάδα.
 «Το υπουργείο Εργασίας, επί ένα χρόνο, κωφεύει στις συνεχείς προτροπές της Ν.Δ. για άμεση λήψη μέτρων και αδρανεί χαρακτηριστικά», τόνισε ο αρμόδιος τομεάρχης της ΝΔ και συμπλήρωσε: «Εξήγγειλε και άρχισε να υλοποιεί Προγράμματα μέσω του ΟΑΕΔ με πολύ μεγάλη καθυστέρηση, μέτρα που όμως η πρώτη αποτίμησή τους κάθε άλλο παρά ενθαρρυντική είναι».
 Κατά την ομιλία του στην απεργιακή συγκέντρωση, ο πρόεδρος της ΑΔΕΔΥ Σπύρος Παπασπύρος κατηγόρησε την κυβέρνηση για επίθεση στους μισθούς, για πολιτική άγριας λιτότητας που τείνει να επαναφέρει την κοινωνία στη δεκαετία του '70, ενώ οι ανάγκες είναι πλέον ανάγκες του 21ου αιώνα.
 Για την ανατροπή αυτής της πολιτικής, σημείωσε, απαιτείται ευρύτερος κοινωνικός αγώνας για την ακύρωση του μνημονίου και της νεοφιλελεύθερης πολιτικής της κυβέρνησης και της τρόικας.
 Προειδοποίησε μάλιστα την κυβέρνηση ότι τα συνδικάτα στο δημόσιο τομέα θα κλιμακώσουν τις αντιδράσεις τους και ότι ο αγώνας θα εξελιχθεί σε μαραθώνιο.
 Το ψήφισμα της απεργιακής συγκέντρωσης κάνει λόγο για περικοπή των εισοδημάτων που έχει ξεπεράσει το 25%, για δημόσιες υπηρεσίες που αδυνατούν να λειτουργήσουν εξαιτίας της υποχρηματοδότησης και της έλλειψης προσωπικού, για ασφαλιστικά δικαιώματα που καταργούνται και για ταμεία που οδηγούνται σε διάλυση.
 Προειδοποιεί επίσης ότι το επικαιροποιημένο μνημόνιο αλλά και το σχέδιο προϋπολογισμού 2011 περιλαμβάνει νέα επώδυνα μέτρα σε βάρος των εργαζομένων και της κοινωνίας.
 Την απεργιακή συγκέντρωση της ΑΔΕΔΥ, ακολούθησε διαδήλωση προς τη Βουλή, ενώ την ίδια ώρα οι δυνάμεις του ΠΑΜΕ πραγματοποιούσαν τη δική τους ξεχωριστή συγκέντρωση.
 Δύο συγκεντρώσεις, από ΑΔΕΔΥ και ΠΑΜΕ, έγιναν και στα Χανιά. Εκπρόσωποι των συνδικαλιστικών οργανώσεων των εργαζομένων τόνισαν την ανάγκη αφύπνισης των πολιτών, ενώ ανάλογα μηνύματα απηύθυνε και το ΠΑΜΕ.
 Σήμερα, ο δημόσιος τομέας υπολειτούργησε με αποτέλεσμα να δημιουργηθούν πολλά προβλήματα στις αεροπορικές πτήσεις, λόγω στάσης εργασίας των ελεγκτών εναέριας κυκλοφορίας όπως και και στα νοσοκομεία, τα οποία λειτουργούν με προσωπικό ασφαλείας.


text:
ΟΑΕΔ Κοινωφελής εργασία 2020: Προκήρυξη για 36.500 θέσεις
 14, Ιούλιος, 2020 | 14:02
 ΟΑΕΔ Κοινωφελής εργασία 2020: Στο υπουργείο Εργασίας φαίνεται πως έχει... κολλήσει η προκήρυξη για 36.500 θέσεις εργασίας παρά το γεγονός πως οι υπηρεσίες του ΟΑΕΔ είναι έτοιμες να την εκδώσουν και να ξεκινήσει άμεσα η υποβολή των αιτήσεων.
 Παρότι η σχετική υπουργική απόφαση της προκήρυξης έχει ήδη δημοσιευθεί σε ΦΕΚ εδώ και μεγάλο χρονικό διάστημα, οι τελικές διαδικασίες δείχνουν να έχουν «παγώσει». Ωστόσο πλέον ο χρόνος αρχίζει να πιέζει. Οι δήμοι περιμένουν τους εργαζόμενους της προκήρυξης προκειμένου να καλύψουν τα αυξημένα κενά που θα μεγαλώσουν ακόμα περισσότερο κατά τη διάρκεια του καλοκαιριού. «Έχουμε πολύ μεγάλη ανάγκη αυτούς τους εργαζόμενους», δήλωσε ο πρόεδρος της ΚΕΔΕ, στην τελευταία συνεδρίαση του ΔΣ. Μάλιστα ο κ. Παπαστεργίου θεωρούσε σχεδόν βέβαια ότι «την πρώτη εβδομάδα του Μάη βγαίνει η προκήρυξη για την κοινωφελή εργασία».
 ΟΑΕΔ Κοινωφελής εργασία 2020: Πώς θα υποβάλετε την αίτηση βήμα-βήμα
 ΕΙΔΙΚΟΤΗΤΕΣ ΟΑΕΔ ΚΟΙΝΩΦΕΛΗΣ ΕΡΓΑΣΙΑ 2020 ΚΑΤΑΝΟΜΗ ΟΑΕΔ ΚΟΙΝΩΦΕΛΗΣ ΕΡΓΑΣΙΑ ΟΑΕΔ ΚΟΙΝΩΦΕΛΗΣ ΕΡΓΑΣΙΑ 2020 ΟΑΕΔ ΚΟΙΝΩΦΕΛΗΣ ΕΡΓΑΣΙΑ 2020 ΑΙΤΗΣΗ ΟΑΕΔ ΚΟΙΝΩΦΕΛΗΣ ΕΡΓΑΣΙΑ 2020 ΑΠΟΛΑΒΕΣ ΟΑΕΔ ΚΟΙΝΩΦΕΛΗΣ ΕΡΓΑΣΙΑ 2020 ΔΗΜΟΙ ΟΑΕΔ ΚΟΙΝΩΦΕΛΗΣ ΕΡΓΑΣΙΑ 2020 ΚΡΙΤΗΡΙΑ ΟΑΕΔ ΚΟΙΝΩΦΕΛΗΣ ΕΡΓΑΣΙΑ 2020 ΠΡΟΚΗΡΥΞΗ


text:
Σε αναδιάρθρωση των υπηρεσιών του προχωράει ο ΟΑΕΔ – Fast track από το Σεπτέμβριο σε 11 επιπλέον ΚΠΑ - Καλλιθέα - Kallithea
 Home / Unlabelled / Σε αναδιάρθρωση των υπηρεσιών του προχωράει ο ΟΑΕΔ – Fast track από το Σεπτέμβριο σε 11 επιπλέον ΚΠΑ
 Σε αναδιάρθρωση των υπηρεσιών του προχωράει ο ΟΑΕΔ – Fast track από το Σεπτέμβριο σε 11 επιπλέον ΚΠΑ
 Παρουσιάζοντας την υλοποίηση του έργου που θα οδηγήσει σε μία ριζική αναμόρφωση του ΟΑΕΔ, με ένα νέο οργανόγραμμα προσαρμοσμένο στις σύγχρονες ανάγκες της αγοράς εργασίας και τις απαιτήσεις των πολιτικών απασχόλησης, με στοχοθεσία για τις δομές και τα στελέχη του Οργανισμού, η Διοικήτρια του ΟΑΕΔ Μαρία Καραμεσίνη υπογράμμισε μεταξύ άλλων ότι το νέο μοντέλο θα λειτουργήσει όταν «κουμπώσουν» όλα τα εργαλεία που αναπτύσσονται και τα οποία ο ΟΑΕΔ θα έχει στη διάθεσή του μέχρι τέλους του έτους.
 «Στο νέο οργανόγραμμα θα αποτυπώνονται, η νέα διοικητική διάρθρωση του Οργανισμού και τα αντικείμενα εργασίας του προσωπικού με βάση την αποστολή και τους στρατηγικούς του στόχους. Επίσης, ο Οργανισμός θα εφαρμόσει σύστημα παρακολούθησης της απόδοσής του, θα προσπαθήσει να στελεχώσει επαρκώς τις δομές του με κατάλληλα καταρτισμένο προσωπικό και θα εισάγει διαδικασίες αξιολόγησης των ενεργητικών και παθητικών πολιτικών που υλοποιεί. Οι διαδικασίες αυτές θα αποτελέσουν τη βάση για το σχεδιασμό αποτελεσματικότερων πολιτικών απασχόλησης, σε συνεργασία με το Υπουργείο Εργασίας».
 Η κ. Καραμεσίνη τόνισε πως η βελτίωση της επάρκειας του ΟΑΕΔ να αξιολογεί τις ενεργητικές πολιτικές απασχόλησης που εφαρμόζει, να παρακολουθεί με στατιστικά δεδομένα, σε πραγματικό χρόνο, το πώς εξελίσσονται τα προγράμματα και οι παθητικές (επιδοματικές) πολιτικές αποτελεί βασικό στόχο της αναδιοργάνωσης.
 Επίσης, ανακοίνωσε ότι ήδη έχουν δρομολογηθεί οι προπαρασκευαστικές ενέργειες για τη σύσταση μονάδας δευτεροβάθμιων διαχειριστικών ελέγχων των πολιτικών απασχόλησης του Οργανισμού. Στη συνάντηση επισημάνθηκε ότι η πιλοτική εφαρμογή του προγράμματος αναδιοργάνωσης στο ΚΠΑ 2 Πατησίων έχει ήδη δώσει τα πρώτα μετρήσιμα αποτελέσματα, όπως για παράδειγμα την κατακόρυφη αύξηση του αριθμού των αναζητούντων εργασία που ενδιαφέρθηκαν να ενταχθούν στη διαδικασία εξατομικευμένης προσέγγισης και των ανέργων για τους οποίους συντάχθηκε ατομικό σχέδιο δράσης. Παράλληλα, διαπιστώθηκε σημαντική μείωση του όγκου των επισκέψεων στο ΚΠΑ2 χάρη στην πιλοτική λειτουργία ενός call center μέσω του οποίου δίνεται όλη η απαραίτητη πληροφόρηση στους συναλλασσόμενους.
 Η κ. Καραμεσίνη προανήγγειλε την επέκταση από τον Σεπτέμβριο των νέων διαδικασιών (fast track) υποδοχής και εξυπηρέτησης των ανέργων σε 11 επιπλέον Κέντρα Προώθησης Απασχόλησης (ΚΠΑ 2), παρόλο που η μεταφορά της εμπειρίας που έχει αποκομίσει ο ΟΑΕΔ έχει καθυστερήσει, λόγω ελλείψεων σε πόρους, κατάλληλο υλικοτεχνικό εξοπλισμό αλλά και εργασιακούς συμβούλους. Επίσης θα λειτουργήσουν πιλοτικές Επαγγελματικές Σχολές ΕΠΑΣ) του Οργανισμού με στόχο την πειραματική εφαρμογή καινοτομιών στη λειτουργία τους.
 Σε αναδιάρθρωση των υπηρεσιών του προχωράει ο ΟΑΕΔ – Fast track από το Σεπτέμβριο σε 11 επιπλέον ΚΠΑ Reviewed by athinapoli gr on 17.7.15 Rating: 5


text:
Τιμητική αναμνηστική πλακέτα από τον Πολιτιστικό Σύλλογο Αγίας Αικατερίνης στον Νίκο Ηγουμενίδη (28.9.2018) – Νίκος Ηγουμενίδης
 Τιμητική αναμνηστική πλακέτα από τον Πολιτιστικό Σύλλογο Αγίας Αικατερίνης στον Νίκο Ηγουμενίδη (28.9.2018)
 Την εκφρασμένη και έμπρακτη θέληση της Κυβέρνησης να αξιοποιήσει την περιουσία που υπάρχει στην ευθύνη της για το καλό των τοπικών κοινωνιών, υπογράμμισε ο βουλευτής ΣΥΡΙΖΑ του Ν. Ηρακλείου Νίκος Ηγουμενίδης
 Τιμητική αναμνηστική πλακέτα από τον Πολιτιστικό Σύλλογο Αγίας Αικατερίνης απονεμήθηκε σήμερα και στην διοικήτρια του ΟΑΕΔ Μαρία Καραμεσίνη και στον βουλευτή Ηρακλείου Νίκο Ηγουμενίδη για την προσφορά τους στο έργο του Συλλόγου.
 Από την έδρα του Πολιτιστικού Συλλόγου στην Αγία Αικατερίνη, ο Νίκος Ηγουμενίδης ευχαρίστησε θερμά και συνεχάρη τον Σύλλογο για την δραστηριότητα του που έχει «πραγματικό θετικό αντίκτυπο στην περιοχή της Αγίας Αικατερίνης». Κατά την σύντομη τοποθέτηση του, ο Νίκος Ηγουμενίδης τόνισε ότι όλο το τελευταίο διάστημα μια σειρά από κομβικά κτίρια «ξεμπλοκάρουν» από πολύχρονες γραφειοκρατικές διαδικασίες με αποτέλεσμα την παραχώρηση από τον ΟΑΕΔ και το Υπουργείο Εργασίας ακινήτων με αποκλειστικό στόχο την ανέγερση κοινωνικών δομών προς όφελος των τοπικών κοινωνιών.
 «Είναι εκφρασμένη και έμπρακτη η θέληση της Κυβέρνησης να αξιοποιήσει την περιουσία που υπάρχει στην ευθύνη της για το καλό των τοπικών κοινωνιών. Αυτό είναι το πρώτο που θα ήθελα να σημειώσω. Το δεύτερο είναι ότι αυτή η θέληση ‘παντρεύεται’ με τον σχεδιασμό που έχετε», σημείωσε χαρακτηριστικά ο Νίκος Ηγουμενίδης, απευθυνόμενος στο ΔΣ του Πολιτιστικού Συλλόγου και στον Πρόεδρο του Μηνά Μαυροειδή.
 Ο βουλευτής εξέφρασε επίσης την ικανοποίηση του για την παραχώρηση του οικοπέδου του ΟΑΕΔ στον Δήμο Ηρακλείου με σκοπό την ανέγερση Αθλητικού και Πολιτιστικού Κέντρου στην Αγία Αικατερίνη, αλλά και για την καταρχήν συμφωνία ανάμεσα στον ΟΑΕΔ και στον Δήμο για την επιπλέον παραχώρηση οικοπεδικής έκτασης ιδιοκτησίας ΟΑΕΔ στην Αγία Αικατερίνη προκειμένου να δημιουργηθούν κοινωνικές δομές στην περιοχή, ικανοποιώντας ένα σημαντικό αίτημα του Πολιτιστικού Συλλόγου που «πατά» στις ανάγκες της τοπικής κοινωνίας.
 Υπενθύμισε, επίσης, και την τελευταία θετική έγκρισή από τον Υφυπουργό Εργασίας Αναστάσιο Πετρόπουλο για το αίτημα της παραχώρησης, τόσο του κτιρίου που ανήκει στο ΙΚΑ του Αγίου Μηνά όσο και του κτιρίου που ανήκει στο ΙΚΑ Χερσονήσου, ώστε να αξιοποιηθούν ως μονάδες υγείας.
 Σημειώνεται ότι κατά την σημερινή παρουσία της διοικήτριας του ΟΑΕΔ Μαρίας Καραμεσίνη υπεγράφη στη Λότζια το παραχωρητήριο – χρησιδάνειο οικοπέδου 5.200 τετραγωνικών μέτρων, από τον ΟΑΕΔ προς τον Δήμο Ηρακλείου για το αθλητικό κέντρο, ενώ ακολούθησε επίσκεψη της διοικήτριας στα εν λόγω οικόπεδα, παρουσία, μεταξύ άλλων, και του Δημάρχου Ηρακλείου Βασίλη Λαμπρινού, της διοικήτριας της 7ης ΥΠΕ Ελένης Μαυρομμάτη και του προέδρου του Πολιτιστικού Συλλόγου Αγίας Αικατερίνης Μηνά Μαυροειδή.
 Ηράκλειο, 28.9.2018
 Tags: ΟΑΕΔ, Πολιτιστικός Σύλλογος Αγίας Αικατερίνης


text:
ΟΑΕΔ: Ποια έξτρα επιδόματα δικαιούσαι όταν τελειώνει το επίδομα ανεργίας σου – Όλα τα κριτήρια -
 ΔΙΑΦΟΡΑ ΟΑΕΔ: Ποια έξτρα επιδόματα δικαιούσαι όταν τελειώνει το επίδομα ανεργίας σου –...
 Ο ΟΑΕΔ προσφέρει στους ανέργους του νέα επιδόματα μετά το επίδομα ανεργίας εφόσον εκείνοι πληρούν τα αντίστοιχα κριτήρια.
 Τα «έξτρα» επιδόματα λοιπόν που δικαιούται ο άνεργος είναι το επίδομα λήξης, το επίδομα μακροχρόνια ανέργων και ειδικό τριμηνιαίο βοήθημα.
 Τριμηνιαίο Επίδομα: Ειδικό βοήθημα, δικαιούνται οι ασφαλισμένοι, εφόσον δεν συγκεντρώνουν προϋποθέσεις τακτικής επιδότησης, παραμένουν άνεργοι επί τρεις μήνες,
 έχουν πραγματοποιήσει στην ασφάλιση ανεργίας εξήντα (60) τουλάχιστον ημέρες εργασίας στο έτος που προηγείται της έναρξης του τριμήνου και δεν υπάγονται στις κατηγορίες του
 άρθρου 22 του Ν. 1836/89 (οικοδόμοι, λατόμοι, ασβεστοποιοί, μουσικοί, τραγουδιστές κ.λ.π). Ο ασφαλισμένος μπορεί να λάβει το ειδικό βοήθημα μέχρι και τρεις φορές μέσα στο
 αυτό ημερολογιακό έτος. Στην περίπτωση που συγκεντρώνει τις προϋποθέσεις για την καταβολή του ειδικού βοηθήματος περισσότερες
 από μια φορά στο αυτό ημερολογιακό έτος, δεν απαιτείται η προϋπόθεση των εξήντα ημερομισθίων που απαιτείται μόνο για την πρώτη καταβολή του βοηθήματος.
 Για την καταβολή του ειδικού βοηθήματος απαιτείται επιπλέον το ετήσιο καθαρό οικογενειακό εισόδημα του ασφαλισμένου να μην υπερβαίνει ένα συγκεκριμένο ποσό,
 (για το έτος 2015 το ποσό αυτό ανέρχεται στα 10.564.93 €) όπως αυτό αποδεικνύεται από έγγραφο της οικείας οικονομικής εφορίας. Το ποσό αυτό αυξάνεται κατά 293,47 € κάθε ημερολογιακό έτος.
 Ειδικό βοήθημα δικαιούνται οι ασφαλισμένοι που παραμένουν άνεργοι κατά την ημερομηνία καταβολής του βοηθήματος, εφόσον παρέμειναν άνεργοι επί ένα μήνα μετά την λήξη
 της τακτικής επιδότησης ανεργίας και δεν υπάγονται στις κατηγορίες του άρθρου 22 του Ν. 1836/89 (οικοδόμοι, λατόμοι, ασβεστοποιοί, μουσικοί, τραγουδιστές κλπ).
 (για το έτος 2016 το ποσό αυτό ανέρχεται στα 10.858,4 €) όπως αυτό αποδεικνύεται από έγγραφο της οικείας οικονομικής εφορίας. Το ποσό αυτό αυξάνεται κατά 293,47 € κάθε ημερολογιακό έτος
 Το ειδικό βοήθημα καταβάλλεται με απόφαση του Δ/ντη της αρμόδιας Υπηρεσίας παροχών του ΟΑΕΔ ύστερα από αίτηση του ενδιαφερόμενου,
 η οποία υποβάλλεται ή ηλεκτρονικά, μέσω του e-services ή μέσω των ΚΕΠ μέσα σε δύο μήνες από την λήξη του συγκεκριμένου χρονικού διαστήματος
 αδιαλείπτως επί 12μηνο στα μητρώα ανέργων του ΟΑΕΔ, δύνανται να υποβάλλουν τη σχετική με το επίδομα μακροχρονίως ανέργων αίτηση, μέσα σε αποσβεστική προθεσμία δύο (2) μηνών από τη συμπλήρωση της αδιάλειπτης 12μηνης παραμονής.
 Σημείωση : Ως ετήσιο οικογενειακό εισόδημα θεωρείται το συνολικό ετήσιο φορολογούμενο, πραγματικό, απαλλασσόμενο ή φορολογούμενο με ειδικό τρόπο, εισόδημα
 από κάθε πηγή – με εξαίρεση τις αποζημιώσεις απόλυσης – του προηγούμενου από την άσκηση του δικαιώματος οικονομικού έτους του ανέργου, της συζύγου και των ανήλικων τέκνων του.
 2. Επικυρωμένο αντίγραφο του εκκαθαριστικού σημειώματος φόρου εισοδήματος του προηγούμενου της άσκησης οικονομικού έτους, από οποιαδήποτε διοικητική αρχή
 ή ΚΕΠ, ή απλή φωτοτυπία του ως άνω εκκαθαριστικού σημειώματος, που συνοδεύεται από την υπεύθυνη δήλωση του άρθρου 8 του ν. 1589/1986, στην οποία ο ενδιαφερόμενος
 βεβαιώνει την ακρίβεια των δηλούμενων σε αυτό στοιχείων ή εκτύπωση του προαναφερθέντος εκκαθαριστικού σημειώματος που χορηγείται μέσω του συστήματος TAXISNET, χωρίς περαιτέρω διατυπώσεις ή διαδικασία επικύρωσής του.
 να εμφανιστεί, για πρώτη φορά, τον τρίτο μήνα από


text:
την ημερομηνία υποβολής της αίτησης,
 αυτοπροσώπως και αποκλειστικά στην Υπηρεσία στην οποία κατέθεσε την αίτησή του, στο χρονικό διάστημα που υπάρχει τυπωμένο σε αυτή, χωρίς να απαιτείται άλλη ενημέρωση από την Υπηρεσία του ΟΑΕΔ
 να εμφανίζεται, μετά την πρώτη φορά, αυτοπροσώπως σε οποιαδήποτε Υπηρεσία του ΟΑΕΔ, στα χρονικά διαστήματα δήλωσης παρουσίας του,
 όπως αυτά αναγράφονται αναλυτικά στην «Απόφαση Υπαγωγής στην Επιδότηση» που έχει παραλάβει από την αρμόδια Υπηρεσία του ΟΑΕΔ
 Σύμφωνα με τις προυποθέσεις που παρουσιάζουν τα dikaiologittika news η δήλωση παρουσίας για τους επιδοτούμενους άνεργους πραγματοποιείται
 ΑΠΟΚΛΕΙΣΤΙΚΑ στις Υπηρεσίες του ΟΑΕΔ στα αρμόδια Τμήματα Ασφάλισης και σε καμία περίπτωση μέσω των ηλεκτρονικών υπηρεσιών του ΟΑΕΔ ή των Κέντρων Εξυπηρέτησης Πολιτών (ΚΕΠ).
 Κάθε μηνιαίο επίδομα πιστώνεται αυτόματα στον τραπεζικό λογαριασμό που έχει δηλώσει ο δικαιούχος, εφόσον αυτός παρουσιάζεται ανελλιπώς για τη δήλωση φυσικής παρουσίας
 εντός των προκαθορισμένων χρονικών διαστημάτων, όπως αυτά αναγράφονται αναλυτικά στην «Απόφαση Υπαγωγής στην Επιδότηση» που έχει παραλάβει από την αρμόδια Υπηρεσία.
 Κατά τη διάρκεια επαγγελματικής κατάρτισης. Ο δικαιούχος δεν διαγράφεται από το μητρώο ανέργων του ΟΑΕΔ. Ο χρόνος της επαγγελματικής κατάρτισης δεν υπολογίζεται ως χρόνος
 ανεργίας και το επίδομα δεν καταβάλλεται κατά τη διάρκειά της. Το χρονικό διάστημα της κατάρτισης επιμηκύνει ισόχρονα τη διάρκεια της επιδότησης, εφόσον ο καταρτισθείς διατηρεί την ιδιότητα του ανέργου.
 Σε περίπτωση διακοπής δε γίνεται συνέχιση του επιδόματος..
 Επόμενο άρθροΣκιάθος: Τα παιχνίδια στη θάλασσα σταμάτησαν απότομα – «Πάγωσαν» τα χαμόγελα στην παραλία!


text:
Σε δύο δόσεις η Κοινωφελής Εργασία του ΟΑΕΔ - Επανεξετάζεται το επίδομα ανεργίας |True Life
 Home » Σε δύο δόσεις η Κοινωφελής Εργασία του ΟΑΕΔ – Επανεξετάζεται το επίδομα ανεργίας
 Σε δύο δόσεις η Κοινωφελής Εργασία του ΟΑΕΔ – Επανεξετάζεται το επίδομα ανεργίας
 Σε δύο δόσεις θα εκδοθούν οι προκηρύξεις του ΟΑΕΔ για το πρόγραμμα Κοινωφελούς Εργασίας του ΟΑΕΔ σύμφωνα με την αναπληρωτή υπουργό για την Αντιμετώπισης της Ανεργίας κ. Αντωνοπούλου. Η αναπληρωτής υπουργός έκανε σήμερα γνωστό ότι μέσα στην εβδομάδα θα έχει ανακοινωθεί το πρόγραμμα και θα ξεκινήσουν οι αιτήσεις.
 Η κ. Αντωνοπούλου έκανε σήμερα γνωστό ότι η πρώτη προκήρυξη για την Κοινωφελή Εργασία του ΟΑΕΔ θα αφορά τις 32.000 προσλήψεις με πεντάμηνα στους δήμους της χώρας ενώ η δεύτερη προκήρυξη γα τους υπόλοιπους φορείς του δημοσίου θα εκδοθεί αργότερα ώστε να επανεξεταστεί η κατανομή των θέσεων.
 Όσο αφορά τα προγράμματα voucher επιβεβαίωσε το ρεπορτάζ του dikaiologitika.gr όπου ήθελε την συνέχιση των προγραμμάτων που έχουν ήδη προκηρυχθεί και βρίσκονται στην φάση υλοποίησης ενώ προανήγγειλε αλλαγές στον τρόπο που θα γίνονται τα εν λόγω προγράμματα
 Στο πως θα δημιουργηθούν νέες θέσεις εργασίας η κ. Αντωνοπούλου ανέφερε ότι θα γίνει συνεργασία με όλα τα υπόλοιπα υπουργεία ώστε να υπάρξει εκμετάλλευση όλων των πόρων του ΕΣΠΑ αφού όπως ανέφερε από μόνο του το υπουργείο Εργασίας δεν μπορεί να αντιμετωπίσει το τεράστιο πρόβλημα της ανεργίας στην χώρα.
 Τέλος η κ. Αντωνοπούλου προανήγγειλε την επανεξέταση του ύψους του επιδόματος ανεργίας που χορηγεί ο ΟΑΕΔ χωρίς όμως να κάνει γνωστές επιπλέον λεπτομέρειες


text:
ΒΟΗΘΕΙΑ ΣΤΟ ΣΠΙΤΙ: ΤΟ ΚΕΙΜΕΝΟ ΤΗΣ ΤΡΟΠΟΛΟΓΙΑΣ ΓΙΑ ΤΑ ΒΣΣ
 ΤΟ ΚΕΙΜΕΝΟ ΤΗΣ ΤΡΟΠΟΛΟΓΙΑΣ ΓΙΑ ΤΑ ΒΣΣ
 Στο ΣΧΕΔΙΟ ΝΟΜΟΥ Εφαρμοστικός νόμος αρμοδιότητας Υπουργείων Υγείας και Κοινωνικής Αλληλεγγύης και Εργασίας και Κοινωνικής Ασφάλισης σχετικά με τον ψηφισθέντα Νόμο «Έγκριση των Σχεδίων Συμβάσεων Χρηματοδοτικής Διευκόλυνσης μεταξύ του Ευρωπαϊκού Ταμείου Χρηματοπιστωτικής Σταθερότητας (Ε.Τ.Χ.Σ.), της Ελληνικής Δημοκρατίας και της Τράπεζας της Ελλάδος, του Σχεδίου του Μνημονίου Συνεννόησης μεταξύ της Ελληνικής Δημοκρατίας, της Ευρωπαϊκής Επιτροπής και της Τράπεζας της Ελλάδος και άλλες επείγουσες διατάξεις για τη μείωση του δημοσίου χρέους και τη διάσωση της εθνικής οικονομίας», και άλλες διατάξεις
 Άρθρο -----
 Α. 1. Στο τέλος της παρ. 1Α του άρθρου 31 του α.ν. 1846/1951 (Α,179), όπως προσετέθη με την παράγραφο 1 του άρθρου 35 του ν.3996/2011 (Α,170) προστίθεται εδάφιο που έχει ως εξής:
 «Οι ασφαλισμένοι του ΙΚΑ-ΕΤΑΜ , καθώς και τα μέλη οικογενείας τους, όπως αυτά αναφέρονται στο άρθρο 33, για την περίοδο από 1-3-2012 έως 28-2-2013 καλύπτονται από τον ΕΟΠΥΥ για παροχές ασθένειας σε είδος, εφόσον έχουν πραγματοποιήσει τουλάχιστον πενήντα (50) ημέρες ασφάλισης, είτε το προηγούμενο ημερολογιακό έτος είτε κατά το τελευταίο δεκαπεντάμηνο, χωρίς να συνυπολογίζονται οι ημέρες που πραγματοποιήθηκαν κατά το τελευταίο ημερολογιακό τρίμηνο του δεκαπενταμήνου».
 2. Η ασφαλιστική κάλυψη των ανέργων που έχουν κάνει χρήση των διατάξεων της παρ.4 του άρθρου 5 του ν.2768/1999 (Α,273), και της παρ. 2 του άρθρου 35 του ν.3996/2011 (Α,170), παρατείνεται για ένα έτος από τη λήξη της και πάντως όχι πέραν της 31-Δεκεμβρίου 2012.
 Κατά τα λοιπά ισχύουν τα αναφερόμενα στις επιμέρους διατάξεις του ν.2768/1999 και ο ΟΑΕΔ υποχρεούται να καταβάλλει την προβλεπόμενη εισφορά στους ασφαλιστικούς οργανισμούς.
 Β. 1. Τα ασφαλιστικά ταμεία κύριας ασφάλισης αρμοδιότητας του Υπουργείου Εργασίας και Κοινωνικής Ασφάλισης καλύπτουν τις ανάγκες κατ' οίκον φροντίδας συνταξιούχων λόγω γήρατος, αναπηρίας και θανάτου φορέων κύριας ασφάλισης αρμοδιότητας του Υπουργείου Εργασίας και Κοινωνικής Ασφάλισης με την ανάπτυξη ενός ολοκληρωμένου Προγράμματος με τίτλο «Πρόγραμμα κατ' οίκον φροντίδας Συνταξιούχων».
 2. Σκοπός του Προγράμματος είναι η κατοχύρωση συνθηκών αυτόνομης διαβίωσης των ηλικιωμένων και των αναπήρων συνταξιούχων στην κατοικία τους, ώστε να εξασφαλισθεί η παραμονή τους στο οικείο φυσικό και κοινωνικό περιβάλλον, να αποφευχθεί η παραπομπή σε δομές κλειστής φροντίδας και να προληφθούν καταστάσεις κοινωνικού αποκλεισμού.
 3. Το Πρόγραμμα έχει ιδίως ως περιεχόμενο:
 α) την καταπολέμηση της εξάρτησης ηλικιωμένων και αναπήρων με την οργάνωση και συστηματική παροχή υπηρεσιών κοινωνικής εργασίας, ψυχοκοινωνικής στήριξης, νοσηλευτικής φροντίδας, φυσικοθεραπείας, εργοθεραπείας και οικιακής βοήθειας
 β) την ενημέρωση των εξυπηρετουμένων για τα δικαιώματα τους και την υποστήριξη κατά τις επαφές τους με τις αρμόδιες υπηρεσίες υγείας, κοινωνικής ασφάλισης και πρόνοιας
 γ) τη διευκόλυνση των εξυπηρετουμένων για τη συμμετοχή τους σε πολιτιστικές, ψυχαγωγικές, κοινωνικές και θρησκευτικές δραστηριότητες.
 4. α) Ωφελούμενοι του Προγράμματος είναι συγκεκριμένες κατηγορίες συνταξιούχων όλων των ταμείων κύριας ασφάλισης αρμοδιότητας Υπουργείου Εργασίας και Κοινωνικής Ασφάλισης, που χρήζουν κατ' οίκον βοήθειας, ήτοι υποστηρικτικών και νοσηλευτικών υπηρεσιών.
 β) Κριτήρια επιλογής των ωφελουμένων αποτελούν ιδίως:
 η ηλικία, το εισόδημα, η οικογενειακή κατάσταση, η κατάσταση της υγείας και η πρόσκαιρη ή μόνιμη εξάρτηση.
 γ) Με απόφαση του Υπουργού Εργασίας και Κοινωνικής Ασφάλισης εξειδικεύονται τα προαναφερθέντα κριτήρια, το περιεχόμενο υλοποίησης


text:
του Προγράμματος, η διαδικασία επιλογής των ωφελουμένων και κάθε άλλο αναγκαίο σχετικό θέμα.
 δ) Οι ωφελούμενοι του Προγράμματος δικαιούνται συμπληρωματική ασφαλιστική παροχή αυξημένης κατ' οίκον φροντίδας . Η φύση και το ύψος της παροχής, οι κατηγορίες των δικαιούχων, οι προϋποθέσεις, οι διαδικασίες χορήγησης και αναστολής καταβολής του, καθώς και κάθε άλλη αναγκαία λεπτομέρεια ρυθμίζονται με απόφαση του Υπουργού Εργασίας και Κοινωνικής Ασφάλισης, μετά γνώμη του Δ.Σ. εκάστου φορέα κύριας ασφάλισης.
 ε) Ωφελούμενοι του Προγράμματος μπορεί να είναι και οι δικαιούχοι της σύνταξης ανασφάλιστων υπερηλίκων του Οργανισμού Γεωργικών Ασφαλίσεων (Ο.Γ.Α), οι δικαιούχοι της σύνταξης του Ναυτικού Απομαχικού Ταμείου (Ν.Α.Τ) και του Δημοσίου, καθώς και οι δικαιούχοι προνοιακών επιδομάτων αρμοδιότητας του Υπουργείου Υγείας και Κοινωνικής Αλληλεγγύης, εφόσον πληρούν τις προϋποθέσεις και τα κριτήρια των εδαφίων α) και β) της παρούσης παραγράφου και εφόσον στον ειδικό κωδικό προϋπολογισμού της παραγράφου 6 του παρόντος έχουν κατατεθεί προϋπολογιστικά τα αντίστοιχα ποσά από τα αρμόδια Υπουργεία.
 στ) Δεν εμπίπτουν στο πεδίο εφαρμογής του Προγράμματος συνταξιούχοι που διαβιούν σε μονάδες κλειστής φροντίδας κάθε νομικής μορφής ή σε νοσηλευτικές μονάδες του Εθνικού Συστήματος Υγείας ή του Ιδιωτικού Τομέα.
 5. α) Συνιστάται στη Γενική Διεύθυνση Ασφαλιστικών Υπηρεσιών του ΙΚΑ-ΕΤΑΜ Διεύθυνση με τίτλο «Διεύθυνση κατ' οίκον Φροντίδας Συνταξιούχων», με τις ακόλουθες αρμοδιότητες:
 o Σχεδιασμός, οργάνωση και διαχείριση του Προγράμματος κατ ́ οίκον φροντίδας συνταξιούχων για λογαριασμό όλων των ασφαλιστικών ταμείων κύριας ασφάλισης αρμοδιότητας Υπουργείου Εργασίας και Κοινωνικής Ασφάλισης
 o Διασφάλιση της βιωσιμότητας και παρακολούθηση των χρηματοδοτικών ροών του Προγράμματος
 o Παρακολούθηση της αποτελεσματικής εφαρμογής του Προγράμματος από τους φορείς που το υλοποιούν, ώστε οι δικαιούχοι των παροχών να εξασφαλίζουν ποιοτικές υπηρεσίες φροντίδας.
 β) Η Διεύθυνση κατ' οίκον Φροντίδας Συνταξιούχων αποτελείται από τα Τμήματα Ωφελουμένων, Παρόχων, Ελέγχου και Συντονισμού, τα οποία ασκούν τις ακόλουθες αρμοδιότητες:
 · Το Τμήμα Ωφελουμένων παρακολουθεί την εφαρμογή των κριτηρίων επιλογής στο πρόγραμμα των ενδιαφερομένων συνταξιούχων.
 · Το Τμήμα Παρόχων καθορίζει τις παρεχόμενες κατ' ελάχιστον υπηρεσίες σε σχέση με τον αριθμό των ωφελουμένων και το κόστος των υπηρεσιών αυτών.
 · Το Τμήμα Ελέγχου καθορίζει την ελεγκτική διαδικασία σε επίπεδο περιφερειακό, προκειμένου να διασφαλίζεται η παροχή της κατ' οίκον βοήθειας στους ωφελουμένους.
 · Το Τμήμα Συντονισμού υποστηρίζει τη συνεργασία όλων των τμημάτων, συντονίζει τις διαδικασίες χρηματοδότησης του Προγράμματος και παρακολουθεί την εφαρμογή του μέσω της εκπόνησης ετήσιων εκθέσεων που υποβάλλονται στο Διοικητή του ΙΚΑ-ΕΤΑΜ.
 γ) Η Διεύθυνση κατ' οίκον Φροντίδας Συνταξιούχων και τα Τμήματα που υπάγονται σε αυτή στελεχώνονται με μετατάξεις και εσωτερικές μετακινήσεις του προσωπικού του ΙΚΑ-ΕΤΑΜ.
 δ) Με απόφαση του Υπουργού Εργασίας και Κοινωνικής Ασφάλισης είναι δυνατό να ιδρύονται ή να καταργούνται τα ως άνω Τμήματα, να ανακατανέμονται οι αρμοδιότητές τους ή να καθορίζονται νέες αρμοδιότητες γι' αυτά.
 6. α) Οι παροχές για τους συνταξιούχους μέχρι την έναρξη ισχύος του παρόντος νόμου που πληρούν τις προϋποθέσεις της υπουργικής απόφασης της περίπτωσης δ της παραγράφου 4 χρηματοδοτούνται βάσει της παραγράφου 8 του άρθρου 38 του ν. 3863/2010 (Α' 115), όπως τροποποιήθηκε με την παράγραφο 9 του άρθρου 2 του ν. 4024/2011 (Α' 226), από το Ασφαλιστικό Κεφάλαιο Αλληλεγγύης Γενεών (ΑΚΑΓΕ), το οποίο συστήθηκε με το άρθρο 149


text:
του ν. 3655/2008 (Α' 58), καθώς και από κάθε άλλο δημόσιο και ιδιωτικό πόρο.
 β) Με κοινή απόφαση των Υπουργών Οικονομικών και Εργασίας και Κοινωνικής Ασφάλισης δημιουργείται στον προϋπολογισμό του ΙΚΑ – ΕΤΑΜ ειδικός κωδικός όπου μεταφέρονται από το Λογαριασμό της Εισφοράς Αλληλεγγύης Συνταξιούχων, που τηρείται στο ΑΚΑΓΕ, οι σχετικοί πόροι χρηματοδότησης του προγράμματος, οι οποίοι χρησιμοποιούνται αποκλειστικά για το σκοπό αυτό, καθορίζεται η διαδικασία μεταφοράς των πόρων αυτών στο ΙΚΑ – ΕΤΑΜ και ρυθμίζεται κάθε άλλο αναγκαίο σχετικό θέμα. Με κοινή απόφαση των Υπουργών Οικονομικών, Εργασίας και Κοινωνικής Ασφάλισης και των συναρμόδιων Υπουργών καθορίζονται οι σχετικοί πόροι χρηματοδότησης του προγράμματος, όπως προβλέπονται στην υπουργική απόφαση της περίπτωσης δ της παραγράφου 4 του παρόντος, η διαδικασία μεταφοράς των πόρων αυτών στο ΙΚΑ – ΕΤΑΜ και ρυθμίζεται κάθε άλλο αναγκαίο σχετικό θέμα.
 Σε κάθε περίπτωση, απαγορεύεται η μεταφορά των πόρων αυτών σε άλλο κωδικό, η διάθεση και χρησιμοποίησή τους για άλλο σκοπό.
 γ) Από 1.9.2012 θεσμοθετείται ειδική εισφορά ασφαλισμένων σε φορείς κύριας ασφάλισης αρμοδιότητας του Υπουργείου Εργασίας και Κοινωνικής Ασφάλισης για τη χρηματοδότηση της παροχής κατ' οίκον φροντίδας των ασφαλισμένων που θα συνταξιοδοτηθούν μετά την 1.1.2015 και πληρούν τις προϋποθέσεις λήψης των σχετικών παροχών. Με κοινή απόφαση των Υπουργών Οικονομικών και Εργασίας και Κοινωνικής Ασφάλισης ρυθμίζονται το ύψος της εισφοράς, οι κατηγορίες των υπόχρεων καταβολής, οι διαδικασίες είσπραξης, καθώς και κάθε άλλη αναγκαία λεπτομέρεια.
 7. Το ΙΚΑ – ΕΤΑΜ συνάπτει ειδικές συμβάσεις με παρόχους με τις οποίες αυτοί αναλαμβάνουν, έναντι καθορισμένης αμοιβής ανά ωφελούμενο, να παρέχουν υπηρεσίες κατ' οίκον βοήθειας στους λήπτες του «επιδόματος αυξημένης κατ' οίκον φροντίδας». Οι πάροχοι αυτοί δύνανται να είναι ή να ανήκουν σε:
 α) επιχειρήσεις Δήμων των άρθρων 103 και 107 του ν. 3852/2010 (Α' 87),
 β) επιχειρήσεις Περιφερειών των άρθρων 194 και του 198 ν. 3852/2010,
 δ) νομικά πρόσωπα ιδιωτικού δικαίου κερδοσκοπικού ή μη κερδοσκοπικού χαρακτήρα, με σκοπό κοινωνικής φροντίδας ή υγείας κατά τις καταστατικές τους διατάξεις
 στ) Κοινωνικές Συνεταιριστικές Επιχειρήσεις Κοινωνικής Φροντίδας του ν. 4019/2011 (Α' 226).
 8. Με κοινή απόφαση των Υπουργών Οικονομικών και του Υπουργού Εργασίας και Κοινωνικής Ασφάλισης καθορίζονται οι όροι, το ύψος χρηματοδότησης ανά ωφελούμενο και κάθε άλλο αναγκαίο σχετικό θέμα για τη σύναψη και παρακολούθηση των ανωτέρω συμβάσεων.
 9. α) Στο Υπουργείο Εργασίας και Κοινωνικής Ασφάλισης συνιστάται Εθνική Επιτροπή κατ' Οίκον Φροντίδας. Η Επιτροπή συγκροτείται με απόφαση του Υπουργού Εργασίας και Κοινωνικής Ασφάλισης που δημοσιεύεται στην Εφημερίδα της Κυβέρνησης και αποτελείται από:
 o το Γενικό Γραμματέα Κοινωνικών Ασφαλίσεων ως πρόεδρο
 o το Γενικό Γραμματέα Αλληλεγγύης του Υπουργείου Υγείας και Κοινωνικής Αλληλεγγύης
 o το Γενικό Γραμματέα του Υπουργείου Εσωτερικών
 o έναν εκπρόσωπο της Κεντρικής Ένωσης Δήμων και Κοινοτήτων Ελλάδας που υποδεικνύεται από το Διοικητικό της Συμβούλιο
 o έναν εκπρόσωπο του Συνδέσμου Κοινωνικών Λειτουργών Ελλάδας που υποδεικνύεται από το Διοικητικό του Συμβούλιο
 o δύο μέλη ΔΕΠ ή ΕΠ ΑΕΙ με εξειδίκευση στους τομείς της κοινωνικής ασφάλισης και πρόνοιας που ορίζονται από τον Υπουργό Εργασίας και Κοινωνικής Ασφάλισης.
 β) Η Εθνική Επιτροπή κατ' Οίκον Φροντίδας αναλύει, παρακολουθεί και αξιολογεί τις δράσεις κατ' οίκον φροντίδας, παρέχοντας συμβουλευτική υποστήριξη στο Υπουργείο Εργασίας και Κοινωνικής


text:
Ασφάλισης κατά το σχεδιασμό και την υλοποίηση του «Προγράμματος κατ' οίκον φροντίδας Συνταξιούχων» και σε άλλα Υπουργεία κατά το σχεδιασμό και την υλοποίηση συναφών παρεμβάσεων.
 γ) Με απόφαση του Υπουργού Εργασίας και Κοινωνικής Ασφάλισης ρυθμίζεται κάθε ζήτημα οργάνωσης και λειτουργίας της Επιτροπής.
 10. Το δεύτερο εδάφιο της παραγράφου 1 του άρθρου 38 του ν. 3863/2010 (Α ́115) αντικαθίσταται ως εξής «Σκοπός του Λογαριασμού είναι η κάλυψη ελλειμμάτων των κλάδων κύριας σύνταξης Φ.Κ.Α καθώς και η χρηματοδότηση του Προγράμματος «Βοήθεια στο Σπίτι Συνταξιούχων»».
 Γ. Στο τέλος του άρθρου 14 του νόμου 3386/2005, όπως τροποποιήθηκε και ισχύει με την παράγραφο 5 του άρθρου 5 του ν. 3536/2007 (Α' 42), προστίθεται παράγραφος 8 ως εξής:
 α) Πολίτες τρίτων χωρών που κατά τη δημοσίευση της παρούσης διάταξης διαμένουν παράνομα και εργάζονται στο ελληνικό έδαφος, σε γεωργικές ή κτηνοτροφικές εργασίες, ή ως κατ' οίκον αποκλειστικοί νοσοκόμοι ή οικιακοί βοηθοί, ή καθαριστές - καθαρίστριες με σχέση εξαρτημένης εργασίας, σε έναν ή περισσότερους σταθερούς εργοδότες τουλάχιστον κατά το ένα (1) τελευταίο έτος πριν από τη έναρξη ισχύος της παρούσης, μπορούν να εμφανισθούν, εντός αποκλειστικής προθεσμίας τριών (3) μηνών από την έναρξη ισχύος της παρούσης, αυτοπροσώπως στις αρμόδιες για θέματα αλλοδαπών Αστυνομικές Αρχές, μαζί με τον εργοδότη τους προκειμένου να πραγματοποιηθεί η καταγραφή των στοιχείων τους. Εάν διαπιστωθεί ότι ο πολίτης τρίτης χώρας έχει δηλώσει ψευδή στοιχεία, απελαύνεται αμελλητί σύμφωνα με την κείμενη νομοθεσία.
 Η παρουσία του ενδιαφερόμενου πολίτη τρίτης χώρας στο ελληνικό έδαφος τουλάχιστον για ένα (1) έτος πριν από την ημερομηνία έναρξης της παρούσης, αποδεικνύεται από υπεύθυνη δήλωση του ν. 1599/1986 (Α' 75) που υποβάλει ο εργοδότης του και ένας ακόμα μάρτυρας, Έλληνας πολίτης. Μαζί με τις υπεύθυνες δηλώσεις μπορεί να υποβάλλονται και τυχόν άλλα επίσημα έγγραφα όπως διαβατήρια, έγγραφα δημόσιων υπηρεσιών, δημόσιων νοσηλευτικών ιδρυμάτων, Δ.Ε.Κ.Ο., μισθωτήρια συμβόλαια, αντίγραφο φορολογικής δήλωσης που αποδεικνύουν την παραμονή του πολίτη τρίτης χώρας στη χώρα κατά τον προαναφερόμενο χρόνο.
 Οι ως άνω Αρχές, μετά από την καταγραφή των στοιχείων, εκδίδουν σύμφωνα με τις διατάξεις του άρθρου 21 του ν. 3907/2011 (Α' 7) απόφαση επιστροφής. Στην απόφαση επιστροφής ορίζεται αποκλειστική προθεσμία έξι (6) μηνών για οικειοθελή αναχώρηση, που άρχεται από την ημερομηνία καταγραφής, με την επιφύλαξη των διατάξεων της παραγράφου 4 του άρθρου 22 του ν. 3907/2011. Σε περίπτωση που ο πολίτης τρίτης χώρας δεν συμμορφωθεί με την υποχρέωση οικειοθελούς αναχώρησης εντός της ταχθείσας προθεσμίας, εφαρμόζονται οι διατάξεις του άρθρου 23 του ν. 3907/2011.
 β) Η απόφαση επιστροφής με οικειοθελή αναχώρηση επιδίδεται στον ενδιαφερόμενο και παρέχει κατά το χρονικό διάστημα της προθεσμίας αναχώρησης προσωρινό δικαίωμα νόμιμης διαμονής στην Ελλάδα και πρόσβασης στην απασχόληση, με αμοιβή υποχρεωτικά μέσω Εργοσήμου τηρουμένων των σχετικών διατάξεων της εργατικής και ασφαλιστικής νομοθεσίας. Με τα ως άνω έγγραφα, συνοδευόμενα και από υπεύθυνη δήλωση του εργοδότη του, ο υπήκοος τρίτης χώρας υποχρεούται να απευθυνθεί στις αρμόδιες υπηρεσίες για την έκδοση προσωρινού Αριθμού Μητρώου Κοινωνικής Ασφάλισης (Α.Μ.Κ.Α) στο όνομά του. Αντίγραφα των προαναφερόμενων εγγράφων αποστέλλονται από την αστυνομική Αρχή στην οικεία Υπηρεσία Αλλοδαπών και Μετανάστευσης της Αποκεντρωμένης Διοίκησης μέσα σε αποκλειστική προθεσμία τριάντα (30) ημερών.
 γ) Μέσα σε αποκλειστική


text:
προθεσμία τριάντα (30) ημερών από την οικειοθελή αναχώρηση του αλλοδαπού από τη χώρα, ο εργοδότης μπορεί να υποβάλει αίτημα για προσωπική μετάκληση για απασχόληση με σχέση εξαρτημένης εργασίας στην οικεία Υπηρεσία Αλλοδαπών και Μετανάστευσης της Αποκεντρωμένης Διοίκησης. Ο Γενικός Γραμματέας της Αποκεντρωμένης Διοίκησης εκδίδει πράξη, με την οποία εγκρίνεται η απασχόληση του πολίτη τρίτης χώρας στο συγκεκριμένο εργοδότη. Η αρμόδια Υπηρεσία Αλλοδαπών και Μετανάστευσης της Αποκεντρωμένης Διοίκησης αποστέλλει την πράξη έγκρισης του Γενικού Γραμματέα της Αποκεντρωμένης Διοίκησης στα οικεία Προξενεία μέσω της αρμόδιας υπηρεσίας του Υπουργείου Εξωτερικών. Η αρμόδια ελληνική προξενική αρχή εκδίδει θεώρηση εισόδου με σκοπό την παροχή εξαρτημένης εργασίας, διάρκειας ενός (1) έτους. Ο ενδιαφερόμενος πολίτης τρίτης χώρας οφείλει να παρουσιαστεί στην αρμόδια προξενική αρχή και να του χορηγηθεί η σχετική θεώρηση εισόδου.
 Ο χρόνος παραμονής του πολίτη τρίτης χώρας στην ελληνική επικράτεια που παρέχεται με την ως άνω διαδικασία δεν προσμετράται για να θεμελιώσει δικαίωμα απόκτησης άδειας διαμονής. Κατά το χρόνο παραμονής του πολίτη τρίτης χώρας στην ελληνική επικράτεια που παρέχεται με την ως άνω διαδικασία δεν εφαρμόζονται οι διατάξεις του Κεφαλαίου Ι' του ν. 3386/2005 (άρθρα 53 έως 60).
 δ) Εάν κατά το ως άνω χρονικό διάστημα των τριών (3) μηνών που παρέχεται για την εμφάνιση και καταγραφή στις αρμόδιες αστυνομικές αρχές, πολίτης τρίτης χώρας, ο οποίος εμπίπτει στην ως άνω κατηγορία άσκησης εξαρτημένης εργασίας, συλληφθεί για παράνομη είσοδο και παραμονή στη χώρα, εκδίδεται, σύμφωνα με τα ισχύοντα, απόφαση επιστροφής και εφόσον υποβληθεί από αυτόν σχετικό αίτημα με το οποίο δηλώνει ότι επιθυμεί την ένταξή του στην ως άνω διαδικασία, εφαρμόζεται η διαδικασία του παρόντος. Ο εργοδότης του πολίτη τρίτης χώρας, που καταγράφεται με τη διαδικασία του προηγούμενου εδαφίου, απαλλάσσεται από τις οφειλόμενες ασφαλιστικές και λοιπές εισφορές για την απασχόληση του παρανόμως διαμένοντος πολίτη τρίτης χώρας για το χρονικό διάστημα πριν από την ως άνω καταγραφή του. Δεν απαλλάσσεται από την τυχόν επιβολή κυρώσεων για την απασχόληση του παρανόμως διαμένοντος πολίτη τρίτης χώρας για το χρονικό διάστημα πριν από την καταγραφή του.
 ε) Διαδικασία μετακλήσεων, σύμφωνα με την παρούσα παράγραφο, που έχει ξεκινήσει, αλλά δεν έχει ολοκληρωθεί έως 31 Δεκεμβρίου 2012, μπορεί να ολοκληρωθεί εντός του έτους 2013.
 Δ. 1. Οι Φορείς Κοινωνικής Ασφάλισης, αρμοδιότητας Υπουργείου Εργασίας και Κοινωνικής Ασφάλισης, καθώς και το Μετοχικό Ταμείο Πολιτικών Υπαλλήλων (Μ.Τ.Π.Υ.), σε περίπτωση που έχουν χορηγήσει δάνεια σύμφωνα με τις διατάξεις των άρθρων 15 και 16 του ν. 3586/2007 (Α' 151) και των άρθρων 60, 61 και 62 του π.δ. 422/1981 (Α' 114) αντίστοιχα, μπορούν, με απόφαση των Διοικητικών τους Συμβουλίων, να αναστείλουν την καταβολή των δόσεων για έξι (6) ή περισσότερους μήνες, κατά τους οποίους θα καταβάλλονται μόνο οι αναλογούντες τόκοι, και στη συνέχεια να παρατείνουν το χρόνο αποπληρωμής του δανείου κατά δώδεκα (12) ή περισσότερους μήνες, σε σχέση με τον απομένοντα συμβατικό χρόνο, με αντίστοιχο επανυπολογισμό των ισόποσων μηνιαίων δόσεων. Η απόφαση του εκάστοτε Διοικητικού Συμβουλίου δεσμεύει όσους δανειολήπτες του οικείου φορέα ενταχθούν σε αυτήν κατόπιν αιτήσεώς τους.
 2. α) Μέτοχοι των Τομέων Πρόνοιας Αστυνομικών (Τ.Π.ΑΣ.) και Πρόνοιας Υπαλλήλων Αστυνομίας Πόλεων (Τ.Π.Υ.Α.Π.) του Ταμείου Επικουρικής Ασφάλισης και


text:
Πρόνοιας Απασχολουμένων στα Σώματα Ασφαλείας (Τ.Ε.Α.Π.Α.Σ.Α.), εξερχόμενοι του Σώματος της Ελληνικής Αστυνομίας και καθ' οιονδήποτε τρόπο αποκαθιστάμενοι διοικητικά (με νόμο, δικαστική ή διοικητική Απόφαση) και μη επανερχόμενοι στην ενεργό υπηρεσία για παροχή εργασίας, δεν δικαιούνται συμπληρωματικό εφάπαξ βοήθημα για τον εκτός υπηρεσίας διανυθέντα χρόνο, ούτε για ενδεχόμενη επελθούσα αναδρομικά βαθμολογική μεταβολή, ανεξάρτητα του δικαιώματος συμπληρωματικής συντάξεως και δεν υποχρεούνται για τον εν λόγω χρόνο ή την βαθμολογική αποκατάσταση απόδοσης υπέρ των Τομέων εισφορών. Εκκρεμείς υποθέσεις για διοικητική αποκατάσταση κρίνονται με τις διατάξεις της παραγράφου αυτής.
 γ) Η προβλεπόμενη παγία εισφορά (κράτηση) ονομασίας δοκίμου Αστυφύλακα σε Αστυφύλακα και δοκίμου Αξιωματικού σε Υπαστυνόμο Β' των μετόχων του Τ.Π.ΑΣ./Τ.Ε.Α.Π.Α.Σ.Α. παρακρατείται σε δεκαοκτώ (18) ισόποσες μηνιαίες δόσεις και αποδίδεται με μέριμνα και ευθύνη της Δ/νσης Διαχείρισης Χρηματικού του Α.Ε.Α. στον δικαιούχο Τομέα.
 δ) Η προβλεπόμενη πάγια εισφορά (κράτηση) ονομασίας δοκίμου Αξιωματικού σε Υπαστυνόμο Β' των μετόχων των Τομέων Τ.Π.Υ.Α.Π., Τ.Ε.Α.Ε.Χ. και Τ.Ε.Α.Υ.Α.Π. του Τ.Ε.Α.Π.Α.Σ.Α, παρακρατείται σε έξι (6), δέκα (10) και δέκα (10) ισόποσες μηνιαίες δόσεις αντίστοιχα και αποδίδεται με μέριμνα και ευθύνη της Δ/νσης Διαχείρισης Χρηματικού του Α.Ε.Α. στους δικαιούχους Τομείς.
 3. α. Όπου στην ισχύουσα νομοθεσία προβλέπεται υπαγωγή, κατά οποιονδήποτε τρόπο, του Μετοχικού Ταμείου Πολιτικών Υπαλλήλων (Μ.Τ.Π.Υ.) στην αρμοδιότητα του Υπουργείου Οικονομικών, νοείται, από την έναρξη ισχύος του ν. 4024/2011 (Α' 226), το Υπουργείο Εργασίας και Κοινωνικής Ασφάλισης, ιδίως στις διατάξεις της παραγράφου 1 του άρθρου 19 του ν. 2386/1996 (Α' 43) και στις διατάξεις του π.δ. 94/2011 (Α' 225).
 β. Η περίπτωση α της παραγράφου 1 του άρθρου 3 του ν. 4024/2011 (Α' 226) αντικαθίσταται ως εξής:
 «1. α. Από την έναρξη ισχύος του νόμου αυτού, το Μετοχικό Ταμείο Πολιτικών Υπαλλήλων (Μ.Τ.Π.Υ.) υπάγεται στην αρμοδιότητα του Υπουργείου Εργασίας και Κοινωνικής Ασφάλισης και εποπτεύεται από τη Γενική Γραμματεία Κοινωνικών Ασφαλίσεων.»
 4. Οι παράγραφοι 3, 4 και 5 του άρθρου 49 του π.δ. 422/1981 (Α' 114), όπως αντικαταστάθηκε με την παράγραφο 3 του άρθρου 3 του ν. 4024/2011 (Α' 226), αντικαθίστανται ως εξής:
 «3. Ως βασικός μισθός για την εφαρμογή του παρόντος άρθρου νοείται: α) έτη υπηρεσίας έως 31-10-2011, ο βασικός μισθός του μισθολογικού κλιμακίου ή βαθμού και το χρονοεπίδομα που έφερε ο υπάλληλος την 31-10-2011 και β) για τα έτη υπηρεσίας που αντιστοιχούν από 1-11-2011 και μέχρι την έξοδο ο βασικός μισθός του μισθολογικού κλιμακίου ή βαθμού και χρονοεπιδόματος που φέρει ο υπάλληλος κατά την έξοδο του από την υπηρεσία, τα οποία υπολογιζόμενα σύμφωνα με την παράγραφο 1 δίνουν ποσό α' υπομερίσματος.
 4. Ως «τυχόν άλλες αποδοχές» νοούνται τα επιδόματα, οι αποζημιώσεις και τα ποσά που συνεντέλλονται με τις συντάξιμες αποδοχές, αναλόγως των μηνών κατά τα οποία διενεργήθηκε επ' αυτών η προβλεπόμενη κράτηση από την περίπτωση α της παραγράφου 1 του άρθρο 26 του π.δ. 422/1981, όπως εκάστοτε ισχύει, υπέρ του ΜΤΠΥ και οι οποίες υπολογιζόμενες σύμφωνα με την παράγραφο 1 δίνουν ποσό β' υπομερίσματος.
 5. Το άθροισμα των ποσών των υπομερισμάτων της παραγράφου 1, όπως αναλύονται στις παραγράφους 3 και 4, αποτελεί το συνολικό ποσό του δικαιούμενου μερίσματος, σύμφωνα με τους ακόλουθους μαθηματικούς τύπους, οι οποίοι βέβαια μπορεί να αναπτυχθούν σε


text:
περισσότερους ανάλογα με τα κατά περίπτωση επιδόματα – αποζημιώσεις:
 Α.α 20% * (ΒΜ + επίδομα χρόνου υπηρεσίας έως 31-10-2011 ) * [ έτη έως 31/10/2011 /35] * Σ
 Α.β 20% * (ΒΜ + επίδομα χρόνου υπηρεσίας από 1-11-2011 ) * [ έτη υπηρεσίας από 1/11/2011 /35] * Σ
 20% * («τυχόν άλλες αποδοχές») * [μήνες /420 ] * Σ
 Μηνιαίο μέρισμα (Μ) = (α ́ υπομέρισμα + β ́ υπομέρισμα)»
 5. Στο τέλος του άρθρου 29 του ν. 4024/2011 (Α' 226) προστίθεται παράγραφος 5 ως εξής:
 «5. Επί του ποσού της υπερβάλλουσας μείωσης του δευτέρου εδαφίου της παραγράφου 2 διενεργείται υπέρ του Μ.Τ.Π.Υ. η κράτηση που προβλέπει το άρθρο 27 του π.δ. 422/1981.»
 6. Η παράγραφος 3 του άρθρου 3 του ν. 4024/2011 και η παράγραφος 2 του άρθρου 29 του ν. 4024/2011, όπως αντικαταστάθηκαν με τις παραγράφους 4 και 5 του παρόντος νόμου, ισχύουν από την 01.11.2011.
 Ε. Οι Κοινωνικές Συνεταιριστικές Επιχειρήσεις δύνανται να εντάσσονται κατά την έναρξη λειτουργίας τους σε συγχρηματοδοτούμενα ευρωπαϊκά προγράμματα που υλοποιούνται από την Γενική Γραμματεία Διαχείρισης Κοινοτικών και Άλλων Πόρων, από τον ΟΑΕΔ και από άλλους συναρμόδιους Φορείς. Το ύψος της επιχορήγησης, τα κριτήρια, οι όροι, οι προϋποθέσεις η διαδικασία και τυχόν άλλα θέματα προσδιορίζονται με Κοινή Απόφαση των Υπουργών Ανάπτυξης, Ανταγωνιστικότητας και Ναυτιλίας και Εργασίας & Κοινωνικής Ασφάλισης
 ΣΤ. Η παράγραφος 6 του άρθρου 17 του ν. 3899/2010 (Α' 212) αντικαθίσταται ως εξής:
 «6. Με απόφαση του Υπουργού Εργασίας και Κοινωνικής Ασφάλισης καθορίζεται:
 α) το περιεχόμενο, η διαδικασία υποβολής και η προθεσμία υποβολής των δηλώσεων, αναφορών, ειδοποιήσεων, αναγγελιών και λοιπών στοιχείων, την υποβολή των οποίων ορίζει ο νόμος, προς το Υπουργείο Εργασίας και Κοινωνικής Ασφάλισης καθώς και τους εποπτευόμενους από αυτό οργανισμούς και φορείς και
 β) η επιβολή των σχετικών κυρώσεων και προστίμων καθώς και τα όργανα επιβολής αυτών.
 δ) η υποχρεωτικότητα και οι όροι της ηλεκτρονικής υποβολής των εντύπων καθώς και
 ε) κάθε άλλο θέμα που αφορά στη μεταβατική περίοδο από τη χειρόγραφη στην ηλεκτρονική υποβολή εντύπων».
 Ζ. Η περίπτωση στ ́ της παραγράφου 4 του άρθρου 5 του ν. 3232/2004 (Α' 48), όπως αντικαταστάθηκε με την παράγραφο 1 του άρθρου 37 του ν. 3996/2011 (Α' 170) αντικαθίσταται από τότε που ίσχυσε ως ακολούθως:
 «στ. Το άρθρο αυτό δεν εφαρμόζεται στις αιτήσεις συνταξιοδότησης, οι οποίες έχουν υποβληθεί μέχρι και τις 04.08.2011. Απορριπτικές αποφάσεις συνταξιοδότησης που εκδόθηκαν βάσει της παραγράφου 1 του άρθρου 37 του ν. 3996/2011 επί αιτήσεων που υποβλήθηκαν μέχρι και 04.08.2011 ανακαλούνται αυτοδίκαια και τα σχετικά αιτήματα επανακρίνονται με βάση το προγενέστερο νομοθετικό καθεστώς.»
 Η. 1. Στο τέλος της περ. β ́ της παραγράφου 8 του άρθρου 5 του ν. 3863/2010 (ΦΕΚ 115, Α ́), προστίθενται εδάφια ως εξής:
 «Για τον προσδιορισμό των ανωτέρω ασφαλιστικών εισφορών λαμβάνεται ως βάση υπολογισμού για τον κάθε ασφαλιστικό φορέα - τομέα κύριας και επικουρικής ασφάλισης καθώς και πρόνοιας, ο ασφαλιστέος μισθός ή το τεκμαρτό ημερομίσθιο της ασφαλιστικής κλάσης ή κατηγορίας, όπως θα διαμορφώνονταν κάθε φορά αν τα πρόσωπα της παραγράφου αυτής συνέχιζαν, κατά περίπτωση, να απασχολούνται ή να αυτοαπασχολούνται ή να ασκούν ελεύθερο επάγγελμα


text:
και κατά τη διάρκεια της θητείας τους. Σε περίπτωση που δεν προβλέπεται ασφαλιστέος μισθός ή τεκμαρτό ημερομίσθιο ή το ύψος αυτών υπερβαίνει τον ασφαλιστέο μισθό ή το τεκμαρτό ημερομίσθιο που αντιστοιχεί στην 28η ασφαλιστική κλάση του ΙΚΑ-ΕΤΑΜ, οι ανωτέρω ασφαλιστικές εισφορές υπολογίζονται επί του ασφαλιστέου μισθού ή του τεκμαρτού ημερομισθίου της κλάσης αυτής, όπως ισχύει κατά την ημερομηνία υποβολής της αίτησης αναγνώρισης, ή προκειμένου για ασφαλισμένους από 1.1.1993 και μετά, επί των αποδοχών της παρ. 2β του άρθρου 22 του ν.2084/1992 που δεν μπορούν να υπερβαίνουν κατά μήνα το οκταπλάσιο του μέσου μηνιαίου κατά κεφαλή ΑΕΠ, αναπροσαρμοζόμενου με το εκάστοτε ποσοστό αύξησης των συντάξεων των δημοσίων υπαλλήλων.
 Η καταβολή των ασφαλιστικών εισφορών για τον αναγνωριζόμενο χρόνο γίνεται είτε εφάπαξ εντός τριμήνου από την κοινοποίηση της απόφασης αναγνώρισης, οπότε παρέχεται έκπτωση 15%, είτε σε μηνιαίες δόσεις, ο αριθμός των οποίων ισούται με τους αναγνωριζόμενους μήνες. Η πρώτη δόση καταβάλλεται μέχρι το τέλος του επόμενου μήνα της κοινοποίησης της απόφασης. Καθυστέρηση καταβολής δόσης συνεπάγεται επιβάρυνσή της με τα εκάστοτε προβλεπόμενα πρόσθετα τέλη.
 Θ. 1. Από την 1.9.2011 και εφεξής, οι μητέρες ανηλίκων- ασφαλισμένες πριν από την 1.1.1983 στα Ειδικά Ταμεία του αρ. 2 του ν. 3029/2002 (Α 160), θεμελιώνουν δικαίωμα σύνταξης λόγω γήρατος από τον ασφαλιστικό τους φορέα με τη συμπλήρωση του απαιτούμενου χρόνου ασφάλισης και του ορίου ηλικίας, όπου αυτό απαιτείται, όπως αυτά διαμορφώνονται σύμφωνα με το ισχύον νομοθετικό πλαίσιο. Η ανηλικότητα του παιδιού αναζητείται κατά τη συμπλήρωση του συντάξιμου χρόνου, όπως αυτός διαμορφώνεται με βάση το ισχύον νομοθετικό πλαίσιο για την κατηγορία αυτών των ασφαλισμένων.
 Όσα πρόσωπα της ανωτέρω κατηγορίας έχουν υποβάλλει αίτηση παραίτησης από την υπηρεσία τους και αίτηση συνταξιοδότησης στον φορέα κύριας ασφάλισής τους μέχρι 31.8.2011, θεμελιώνουν δικαίωμα για λήψη σύνταξης σύμφωνα με τις καταστατικές και γενικές διατάξεις των ταμείων τους, εφόσον κατά το χρόνο συμπλήρωσης των 15 ετών ασφάλισης στον ασφαλιστικό τους φορέα συνέτρεχε και η ανηλικότητα του παιδιού.
 Συνταξιοδοτικές αποφάσεις που έχουν εκδοθεί μέχρι 31.8.2011 κατόπιν αιτήσεων που υπεβλήθησαν από ασφαλισμένες της ίδιας ως άνω κατηγορίας, δεν ανακαλούνται.
 2. Από την 1.9.2011 και εφεξής, γυναίκες - ασφαλισμένες πριν την 1.1.1983 στα Ειδικά Ταμεία του αρ. 2 του ν. 3029/2002, θεμελιώνουν δικαίωμα σύνταξης λόγω γήρατος από τον ασφαλιστικό τους φορέα με τη συμπλήρωση του απαιτούμενου χρόνου ασφάλισης και του ορίου ηλικίας, όπου αυτό απαιτείται, όπως αυτά διαμορφώνονται σύμφωνα με το ισχύον νομοθετικό πλαίσιο για την κατηγορία αυτών των ασφαλισμένων
 Όσα πρόσωπα της ανωτέρω κατηγορίας έχουν υποβάλλει αίτηση παραίτησης από την υπηρεσία τους και αίτηση συνταξιοδότησης στον φορέα κύριας ασφάλισής τους μέχρι 31.8.2011 και έχουν συμπληρώσει συντάξιμο χρόνο τουλάχιστον 21 έτη μέχρι την ημερομηνία παραίτησης, θεμελιώνουν δικαίωμα για λήψη πλήρους ή μειωμένης σύνταξης.
 Ι. Ια 1. Για το χρονικό διάστημα από 1-10-2009 έως 31-12-2012 οι αναλογούσες ασφαλιστικές εισφορές (εργοδότη και εργαζομένου), για όλους τους κλάδους κύριας ασφάλισης του ΙΚΑ-ΕΤΑΜ της επικουρικής ασφάλισης του ΕΤΕΑΜ καθώς και τις ασφαλιστικές εισφορές εκείνες, που το ΙΚΑ-ΕΤΑΜ εισπράττει ή συνεισπράττει υπέρ Φορέων και Κλάδων Κοινωνικής Ασφάλισης, που αφορούν σε εργαζομένους, οι οποίοι α) μεταφέρθηκαν από την εταιρεία «ΕΛΛΗΝΙΚΑ ΝΑΥΠΗΓΕΙΑ ΑΕ (ΕΝΑΕ)» στην


text:
ανώνυμο εταιρεία «ΕΤΑΙΡΕΙΑ ΤΡΟΧΑΙΟΥ ΥΛΙΚΟΥ (ΕΤΥΕ)» β) έχουν προβεί σε σχετική καταγγελία στο ΙΚΑ-ΕΤΑΜ διεκδικώντας τις ασφαλιστικές τους εισφορές για το χρονικό διάστημα από 1-10-2009 και εφεξής γ) ήταν μέχρι 30-09-2009 ασφαλισμένοι στο ΙΚΑ-ΕΤΑΜ, και δ) συμπληρώνουν μέχρι 31-12-2012 τις προϋποθέσεις πλήρους ή μειωμένης συνταξιοδότησης, συνυπολογιζομένου του χρόνου ασφάλισης από 1-10-2009 μέχρι 31-12-2012, καταβάλλονται από τον ΟΑΕΔ μέσω της χρέωσης του αλληλόχρεου λογαριασμού μεταξύ ΟΑΕΔ και ΙΚΑ-ΕΤΑΜ, μετά την υποβολή σχετικής αιτήσεως στο ΙΚΑ-ΕΤΑΜ.
 2.Ο παραπάνω χρόνος ασφάλισης θεωρείται χρόνος πραγματικής ασφάλισης, λαμβάνεται υπ ́οψιν για τη συμπλήρωση των προϋποθέσεων για συνταξιοδότηση με πλήρη ή μειωμένη σύνταξη και δεν συνυπολογίζεται για τον προσδιορισμό του εναπομείναντος αριθμού πλασματικών χρόνων της παραγράφου 18 του άρθρου 10 του ν. 3863/2010, όπως ισχύει.
 3.Καθ ́ολη τη διάρκεια ασφάλισης της παραγράφου 1 οι αναλογούσες εισφορές υπολογίζονται επί των αποδοχών που ελάμβαναν ή δικαιούνταν να λάβουν οι εργαζόμενοι της παραγράφου 1 την 1η Ιανουαρίου του έτους 2009.
 4.Ο ΟΑΕΔ υπεισέρχεται μετά την καταβολή των αναλογουσών ασφαλιστικών εισφορών σε όλα τα δικαιώματα των εργαζομένων και του ΙΚΑ-ΕΤΑΜ κατά της οφειλέτριας εργοδότριας εταιρείας, δυνάμενος να διεκδικήσει ή να παρακρατήσει όλα τα ποσά που κατέβαλε.
 5.Εάν η εργοδότρια εταιρεία καταβάλλει τις αναλογούσες ασφαλιστικές εισφορές, διακόπτεται η καταβολή των ασφαλιστικών εισφορών από τον ΟΑΕΔ αμελλητί, όσες δε εισφορές έχουν εν τω μεταξύ καταβληθεί από τον ΟΑΕΔ, αναζητούνται ως αχρεωστήτως καταβληθείσες.
 6.Με απόφαση του Υπουργού Εργασίας και Κοινωνικής Ασφάλισης ρυθμίζονται ειδικότερα θέματα ως προς τον τρόπο καταβολής των ασφαλιστικών εισφορών της παραγράφου 1, τη διαδικασία υποβολής της αιτήσεως στο ΙΚΑ-ΕΤΑΜ, τα απαραίτητα δικαιολογητικά που πρέπει να προσκομισθούν το αρμόδιο όργανο που θα εξετάζει τις υποβληθείσες αιτήσεις και τις ενστάσεις σε περίπτωση απόρριψης αυτών καθώς και κάθε άλλη αναγκαία λεπτομέρεια για την εφαρμογή της ρύθμισης.
 Ιβ. 1.Οι οφειλόμενες συμπληρωματικές ασφαλιστικές εισφορές (εργοδότη και εργαζομένου), για όλους τους κλάδους κύριας ασφάλισης του ΙΚΑ-ΕΤΑΜ και της επικουρικής ασφάλισης του ΕΤΕΑΜ, που αφορούν σε πρώην εργαζομένους της εταιρείας T.V.X. Hellas Α.Ε., οι οποίοι εντάχθηκαν στο ειδικό τοπικό πρόγραμμα επανειδίκευσης, κατάρτισης και απόκτησης επαγγελματικής εμπειρίας κατά τα οριζόμενα στο άρθρο 47 του ν.3220/2004 (Α ́15), χωρίς να δικαιούνται, κατά την υπαγωγή τους στο πρόγραμμα, ασφάλισης, εκτός της ασφάλισης του κλάδου υγείας, αλλά δικαιώθηκαν μεταγενεστέρως και αναδρομικά πλήρη ασφάλιση, σύμφωνα με την παράγραφο 1 του άρθρου 22 του ν. 3867/2010 (Α ́128), καταβάλλονται από τον ΟΑΕΔ μέσω της χρέωσης του αλληλόχρεου λογαριασμού μεταξύ ΟΑΕΔ και ΙΚΑ-ΕΤΑΜ, μετά την υποβολή σχετικής αιτήσεως στο ΙΚΑ-ΕΤΑΜ.
 2. Με απόφαση του Υπουργού Εργασίας και Κοινωνικής Ασφάλισης ρυθμίζονται ειδικότερα θέματα ως προς τον τρόπο καταβολής των ασφαλιστικών εισφορών της παραγράφου 1, τη διαδικασία υποβολής της αιτήσεως στο ΙΚΑ-ΕΤΑΜ, τα απαραίτητα δικαιολογητικά που πρέπει να προσκομισθούν το αρμόδιο όργανο που θα εξετάζει τις υποβληθείσες αιτήσεις και τις ενστάσεις σε περίπτωση απόρριψης αυτών καθώς και κάθε άλλη αναγκαία λεπτομέρεια για την εφαρμογή της ρύθμισης.
 Ιγ. 1. Στο τέλος της παραγράφου 1 του άρθρου 24 του ν. 3728/2008 (Α' 258) διαγράφεται η φράση «εντός μηνός από τη δημοσίευση του παρόντος».
 2. Η παράγραφος 3 του άρθρου 24 του ν. 3728/2008 αντικαθίσταται ως εξής:
 «3. Οι


text:
δικαιούχοι του προγράμματος συνεχίζουν να ασφαλίζονται στους οικείους ασφαλιστικούς φορείς κύριας και επικουρικής ασφάλισης και για όλους τους κλάδους, στους οποίους ασφαλίζονταν ως μισθωτοί, από το μήνα που έπεται της λύσης ή καταγγελίας της σύμβασης εργασίας τους, ανεξαρτήτως ημερομηνίας σύναψης της προβλεπόμενης στην παράγραφο 1 προγραμματικής σύμβασης. Ο παραπάνω χρόνος ασφάλισης λαμβάνεται υπόψη για τη συμπλήρωση των προϋποθέσεων για συνταξιοδότηση με πλήρη ή μειωμένη σύνταξη, καθώς και των απαιτούμενων από την παράγραφο 1 του άρθρου 10 του ν. 825/1978 (Α' 189), όπως ισχύει κάθε φορά, χρονικών προϋποθέσεων. Οι εισφορές για κύρια ασφάλιση υπολογίζονται επί της ανώτερης ασφαλιστικής κλάσης του τελευταίου τριμήνου πριν την καταγγελία ή λύση της σύμβασης, στην οποία κατατάσσονται οι συμμετέχοντες στο πρόγραμμα, βάσει των πράγματι καταβληθεισών αποδοχών τους. Επί της βάσης αυτής, όπως κάθε φορά ισχύει, θα εξακολουθήσει η καταβολή των ασφαλιστικών εισφορών έως τη συμπλήρωση των κατά περίπτωση προϋποθέσεων συνταξιοδότησης των δικαιούχων. Οι εισφορές για επικουρική ασφάλιση υπολογίζονται επί των αυτών ποσών της κύριας ασφάλισης. Όσοι μισθωτοί ήταν ασφαλισμένοι για τουλάχιστον έξι μήνες κατά τους τελευταίους δώδεκα μήνες της εργασίας τους στον κλάδο των βαρέων και ανθυγιεινών ή των οικοδομικών του ΙΚΑ, λόγω της ειδικότητάς τους ή της φύσης της εργασίας τους, θα συνεχίσουν να ασφαλίζονται στον κλάδο αυτόν καθ' όλη τη διάρκεια του ειδικού προγράμματος. Οι εισφορές για τη συνέχιση της ασφάλισης βαρύνουν το ειδικό πρόγραμμα.
 Απαραίτητη προϋπόθεση υπαγωγής στις ρυθμίσεις των διατάξεων των παραγράφων 1 και 2 είναι να προσκομίσουν οι δικαιούχοι στο φορέα υλοποίησης: α) βεβαίωση του ασφαλιστικού τους φορέα από την οποία να προκύπτει ότι οι μέχρι τούδε ασφαλιστικές εισφορές τους έχουν ελεγχθεί και επιβεβαιωθεί προσηκόντως, β) υπεύθυνη δήλωση της παραγράφου 4 του άρθρου 8 του ν. 1599/1986 (Α' 75) όπως εκάστοτε ισχύει, με θεώρηση του γνησίου υπογραφής, στην οποία να δηλώνεται ότι δεν εκκρεμεί καταγγελία εις βάρος τους και δεν διώκονται για αδίκημα απάτης σχετικά με την καταβολή των εισφορών τους στους οργανισμούς κοινωνικής ασφάλισης (κύριας και επικουρικής).»
 3. Η εφαρμογή των διατάξεων της παρούσας περίπτωσης Ιγ έχει αναδρομική ισχύ από την έναρξη ισχύος του ν. 3728/2008 (Α' 258).
 ΙΑ. Για τον υπολογισμό των ποσών που προβλέπονται από τις κατωτέρω διατάξεις λαμβάνεται υπόψη το ύψος του ποσού του ημερομισθίου του ανειδικεύτου εργάτη της 31ης -12-2011:
 α) η αναγνώριση χρόνων ασφάλισης με εξαγορά των άρθρων 39-41, 56 του ν. 3996/2011 (Α' 170), του άρθρου 2 παρ. 3 του ν. 1358/1983 (Α' 64), του άρθρου 40 παρ. 2 του ν. 2084/1992 (Α' 165), του άρθρου 20 παρ. του ν. 3232/2004 (Α' 48),
 β) του άρθρου 63 του ν. 2676/1999 (Α' 1), όπως αντικαταστάθηκε με τις διατάξεις της παρ. 1 του άρθρου 16 του ν.3863/2010 (Α' 115),
 γ) του άρθρου 14 του ν. 3863/2010,
 δ) του άρθρου 29 παρ. 3 του ν. 1846/1951 (Α' 179), όπως ισχύει,
 ε) των άρθρων 8 και 17 του π.δ. 419/1983 (Α' 154), όπως ισχύουν καθώς και του άρθρου 14 παρ. 5 του ν. 3232/2004 (Α' 48),
 στ) των άρθρων 8 και 17 του π.δ. 419/1980 (Α' 115), όπως ισχύουν καθώς και του άρθρου 14 παρ. 5 του ν.


text:
3232/2004 (Α' 48),
 ζ) του άρθρου 25 του ν. 3846/2010 (Α' 65),
 η) του άρθρου 9 παρ. 1 του Κανονισμού Παροχών ΤΕΑΥΕΚ,
 θ) όπου από τις κείμενες διατάξεις των Καταστατικών των φορέων επικουρικής ασφάλισης προβλέπεται αναστολή σύνταξης λόγω απασχόλησης συνταξιούχων,
 ι) του άρθρου 7 παρ. 1 του ν.1745/1987 (Α234) και του άρθρου 9 παρ. 3 του ν. 2458/1997(Α15),
 ια) του άρθρου 11 παρ. 3 του ν. 2458/1997 και του άρθρου 13 παρ. 1 του ν. 2458/1997, όπως ισχύει.
 ΙΒ. 1. Στις Τοπικές Διοικητικές Επιτροπές των Υποκαταστημάτων του ΙΚΑ-ΕΤΑΜ Νομού Αττικής και των Περιφερειακών Διευθύνσεων του Ο.Α.Ε.Ε. Νομού Αττικής διορίζονται ως Πρόεδροι και μέλη υπάλληλοι που προέρχονται από τη Γενική Γραμματεία Κοινωνικών Ασφαλίσεων. Ειδικότερα, ως Πρόεδροι διορίζονται υπάλληλοι ΠΕ ή ΤΕ ή ΔΕ κατηγορίας, Α ́ ή Β ́ ή Γ ́ βαθμού με τους αντίστοιχους αναπληρωτές τους και ως Μέλη υπάλληλοι ΠΕ ή ΤΕ ή ΔΕ κατηγορίας με πενταετή τουλάχιστον υπηρεσία στη ΓΓΚΑ με τους αντίστοιχους αναπληρωτές τους. Ειδικά για τις Τ.Δ.Ε. των λοιπών, πλην περιοχής Αθηνών και Πειραιώς, Υποκαταστημάτων ΙΚΑ-ΕΤΑΜ του Νομού Αττικής και μόνο σε περίπτωση έλλειψης ή αδυναμίας ορισμού των προσώπων του πρώτου εδαφίου, ως Πρόεδροι και μέλη διορίζονται υπάλληλοι εποπτευόμενου οργανισμού, πλην ΙΚΑ-ΕΤΑΜ, με τα προσόντα που περιγράφονται στο προηγούμενο εδάφιο.
 Στις Τοπικές Διοικητικές Επιτροπές των Υποκαταστημάτων του ΙΚΑ-ΕΤΑΜ των υπολοίπων Νομών της χώρας διορίζονται ως Πρόεδροι μέλη του Νομικού Συμβουλίου του Κράτους ή συνταξιούχοι δικαστικοί λειτουργοί των τακτικών διοικητικών ή πολιτικών δικαστηρίων ή υπάλληλοι ΠΕ ή ΤΕ ή ΔΕ κατηγορίας, Α ́ ή Β ́ ή Γ ́ βαθμού του Υπουργείου Εργασίας και Κοινωνικής Ασφάλισης ή εποπτευόμενου οργανισμού, πλην ΙΚΑ-ΕΤΑΜ και ως μέλη υπάλληλοι του Υπουργείου Εργασίας και Κοινωνικής Ασφάλισης ή εποπτευόμενου οργανισμού, πλην ΙΚΑ-ΕΤΑΜ, ΠΕ ή ΤΕ ή ΔΕ κατηγορίας, Α ́ ή Β ́ ή Γ ́ βαθμού, με τους αντίστοιχους αναπληρωτές τους. Η αρμοδιότητα υπόδειξης των υπαλλήλων του Υπουργείου Εργασίας και Κοινωνικής Ασφάλισης ή εποπτευόμενου οργανισμού, πλην ΙΚΑ-ΕΤΑΜ, ανήκει στον Υπουργό Εργασίας και Κοινωνικής Ασφάλισης.
 Στις Τοπικές Διοικητικές Επιτροπές των Περιφερειακών Διευθύνσεων του Ο.Α.Ε.Ε. των υπολοίπων Νομών της χώρας διορίζονται ως Πρόεδροι και μέλη υπάλληλοι του Υπουργείου Εργασίας και Κοινωνικής Ασφάλισης ή εποπτευόμενου οργανισμού, πλην Ο.Α.Ε.Ε. με τους αναπληρωτές τους, με τα αντίστοιχα προσόντα που περιγράφονται στο προηγούμενο εδάφιο.
 Σε όλες τις συνεδριάσεις των Τοπικών Διοικητικών Επιτροπών του ΙΚΑ-ΕΤΑΜ και του Ο.Α.Ε.Ε. μετέχουν ως μέλη χωρίς δικαίωμα ψήφου α) ο Προϊστάμενος Διεύθυνσης του οικείου Υποκαταστήματος του ΙΚΑ-ΕΤΑΜ ή της οικείας Περιφερειακής Διεύθυνσης του Ο.Α.Ε.Ε. αντίστοιχα και β) ανάλογα με το θέμα της συνεδρίασης, ο Προϊστάμενος Τμήματος του οικείου Υποκαταστήματος του ΙΚΑ-ΕΤΑΜ ή της οικείας Περιφερειακής Διεύθυνσης του Ο.Α.Ε.Ε. αντίστοιχα ή υπάλληλοι του ΙΚΑ-ΕΤΑΜ ή του Ο.Α.Ε.Ε. αντίστοιχα Α ́ ή Β ́ ή Γ ́ Βαθμού, οι οποίοι διορίζονται με απόφαση του Διοικητή του ΙΚΑ-ΕΤΑΜ και του Ο.Α.Ε.Ε. αντίστοιχα.
 2. Στα Διοικητικά Συμβούλια των Φορέων Κοινωνικής Ασφάλισης αρμοδιότητας της Γενικής Γραμματείας Κοινωνικών Ασφαλίσεων, στις Διοικούσες Επιτροπές του άρθρου 29 του ν. 3655/2008 (Α ́ 58) και στο Συμβούλιο Ασφάλισης Τραπέζης της Ελλάδος διορίζονται ως Κυβερνητικοί Επίτροποι και μέλη, όπου η συμμετοχή τους


text:
προβλέπεται από τις οικείες διατάξεις, υπάλληλοι που προέρχονται από τη Γ.Γ.Κ.Α. και είναι οι μεν Κυβερνητικοί Επίτροποι προϊστάμενοι Γενικής Διεύθυνσης ή Διεύθυνσης ή Τμήματος, τα δε μέλη προϊστάμενοι Διεύθυνσης ή Τμήματος ή υπάλληλοι ΠΕ ή ΤΕ κατηγορίας με πενταετή τουλάχιστον υπηρεσία στη Γ.Γ.Κ.Α. Για τον Κυβερνητικό Επίτροπο στο Διοικητικό Συμβούλιο του ΙΚΑ-ΕΤΑΜ και του αναπληρωτή του , εξακολουθούν να ισχύουν οι διατάξεις της περίπτωσης γ ́ της παρ. 7 του άρθρου 77 του ν. 3996/2011 (Α ́ 170).
 3. Η παράγραφος 4 του άρθρου 33 του ν.702/1977, η οποία είχε καταργηθεί με το εδάφιο γ ́ της παραγράφου 2 του άρθρου 8 του ν. 1407/1984 και επαναφέρθηκε σε ισχύ με το άρθρο 8 του ν. 1649/1986 (Α ́ 149) και καταργήθηκε με την παράγραφο 2 του άρθρου 18 του ν. 3900/2010 επαναφέρεται σε ισχύ για τις υποθέσεις εκείνες των οποίων το αντικείμενο είναι άνω των 2.000 ευρώ.
 4. Η περίπτωση β ́ της παραγράφου 1 του άρθρου 3 του π.δ. 422/1981, όπως έχει αντικατασταθεί και ισχύει, αντικαθίσταται ως εξής:
 «β) Ενός υπαλλήλου της Γενικής Γραμματείας Κοινωνικών Ασφαλίσεων, προϊσταμένου Διεύθυνσης ή Τμήματος ή υπαλλήλου ΠΕ ή ΤΕ κατηγορίας με πενταετή τουλάχιστον υπηρεσία στη Γ.Γ.Κ.Α.».
 5. H περίπτωση γ ́ της παραγράφου Β3 του άρθρου 29 του ν. 3655/2008 (Α ́ 58), αντικαθίσταται ως εξής:
 «γ. Έναν (1) εκπρόσωπο των δικαστικών επιμελητών, που προτείνεται από την Ομοσπονδία Δικαστικών Επιμελητών Ελλάδος, με τον αναπληρωτή του».
 6. Η περίπτωση β ́ της παραγράφου 6 του άρθρου 10 του α.ν. 1846/1951, όπως ισχύει, αντικαθίσταται ως εξής:
 «β) Εκ δύο υπαλλήλων του ΙΚΑ-ΕΤΑΜ βαθμού Α ́ ή Β ́ και ελλείψει αυτών βαθμού Γ ́, οριζομένων από το Διοικητή του ΙΚΑ-ΕΤΑΜ, ως μελών, μετά των αναπληρωτών τους»
 7. Η υποπερίπτωση εε της περίπτωσης α της παραγράφου 7 του άρθρου 77 του ν.3996/2011 (ΦΕΚ Α ́ 170), αντικαθίσταται ως εξής:
 «εε. Έναν υπάλληλο του ΙΚΑ-ΕΤΑΜ που προτείνεται από την Πανελλήνια Ομοσπονδία Εργαζομένων ΙΚΑ (ΠΟΣΕ-ΙΚΑ)»
 ΙΓ. 1. Το πρώτο εδάφιο της παραγράφου 3 του άρθρου 5 του Καταστατικού της ΗΔΙΚΑ ΑΕ, το οποίο περιέχεται στο Άρθρο Πέμπτο του ν. 3607/2007 (Α' 245) αντικαθίσταται ως ακολούθως:
 «3. Η Εταιρεία συνάπτει σύμβαση, με τους Φορείς Κοινωνικής Ασφάλισης και με το Μετοχικό Ταμείο Πολιτικών Υπαλλήλων (Μ.Τ.Π.Υ.) για τις παρεχόμενες προς αυτούς υπηρεσίες, με απευθείας ανάθεση, χωρίς δημοσίευση προκήρυξης διαγωνισμού.»
 2. Όλες οι συμβάσεις παροχής υπηρεσιών που έχουν συναφθεί μέχρι τη δημοσίευση του παρόντος νόμου μεταξύ της Η.ΔΙ.Κ.Α. Α.Ε. και των Φορέων Κοινωνικής Ασφάλισης ή του Μετοχικού Ταμείου Πολιτικών Υπαλλήλων (Μ.Τ.Π.Υ), οι τυχόν παρατάσεις αυτών καθώς και όλες οι κατά το χρονικό αυτό διάστημα διενεργηθείσες πράξεις και δαπάνες θεωρούνται νόμιμες και παράγουν όλες τις έννομες συνέπειες.
 3. Η παράγραφος 2 του άρθρου 13 του Καταστατικού της ΗΔΙΚΑ ΑΕ, το οποίο περιέχεται στο Άρθρο Πέμπτο του ν. 3607/2007, αντικαθίσταται ως ακολούθως:
 «2. Στις αρμοδιότητες του Δ.Σ. της Εταιρείας περιλαμβάνονται και τα ακόλουθα: α) Η έγκριση προμηθειών, αγαθών και υπηρεσιών για ποσά για τα οποία απαιτείται η διενέργεια τακτικού διαγωνισμού όπως εκάστοτε ισχύουν από τις διατάξεις περί προμηθειών του Δημοσίου. β) Η υποβολή πρότασης